text:
 |
 52013PC0496
 Ehdotus NEUVOSTON ASETUS biopohjaisten teollisuudenalojen yhteisyrityksestä /* COM/2013/0496 final - 2013/0241 (NLE) */
 PERUSTELUT
 1. EHDOTUKSEN TAUSTA
 Yleinen tausta
 Yksi vuosien 2014–2020 tutkimuksen ja
 innovoinnin puiteohjelman ”Horisontti 2020” tärkeimmistä tavoitteista on
 vahvistaa eurooppalaista teollisuutta toimilla, joilla tuetaan tutkimusta ja
 innovointia useilla eri teollisuuden aloilla. Ohjelmassa mahdollistetaan muun
 muassa julkisen ja yksityisen sektorin kumppanuudet, joiden avulla pyritään
 osaltaan vastaamaan eräisiin merkittävimpiin Eurooppaa kohtaaviin haasteisiin.
 EU:n biopohjaisella teollisuudella voitaisiin
 edistää merkittävästi Eurooppa 2020 -strategian ja sen lippulaivahankkeiden
 ”Innovaatiounioni”, ”Resurssitehokas Eurooppa” ja ”Globalisaation aikakauden
 teollisuuspolitiikka” tavoitteiden saavuttamista. Tämä on tunnustettu useissa
 EU:n viimeaikaisissa poliittisissa aloitteissa. Tällaisia ovat muun muassa
 maatalouden tuottavuutta ja kestävyyttä koskeva eurooppalainen
 innovaatiokumppanuus[1],
 jäsenvaltioiden ja alueiden älykkään erikoistumisen strategia[2] ja seitsemättä
 ympäristöohjelmaa koskeva ehdotus. Komission 13. helmikuuta 2012
 hyväksymässä Euroopan biotalousstrategiaa käsittelevässä tiedonannossa[3] ehdotetaan osana tiedonannon
 toimintasuunnitelmaa biopohjaisten teollisuudenalojen julkisen ja yksityisen
 sektorin kumppanuuksien perustamista. Komission tiedonannossa ”Vahvempi
 eurooppalainen teollisuus talouden kasvua ja elpymistä varten”[4] todetaan niin ikään, että EU:n
 teollisuuspolitiikassa on tärkeää perustaa biopohjaisten teollisuudenalojen
 julkisen ja yksityisen sektorin kumppanuuksia yhteisen teknologia-aloitteen
 muodossa. Tämä on myös komission tiedonannon “Julkisen ja yksityisen sektorin
 kumppanuudet Horisontti 2020 -puiteohjelmassa: tehokas keino innovointiin ja
 kasvuun Euroopassa linjausten mukaista[5].
 Myös alueiden
 komitea korosti biopohjaisten tuotteiden ja biopohjaisen yhteiskunnan tärkeää
 roolia Euroopassa Euroopan biotalousstrategiasta marraskuun 2012 loppupuolella
 antamassaan lausunnossa[6].
 Laajempien taloudellisen ja yhteiskunnallisen kestävyyden kysymysten ja
 kuluttajiin kohdistuvien vaikutusten selvittämiseksi komissio tutkii
 parhaillaan biopolttoaineita kuluttajanäkökulmasta osana laajempaa tutkimusta
 polttoainemarkkinoiden toiminnasta[7].
 Biopohjaisten teollisuudenalojen
 yhteisen teknologia-aloitteen perustelut ja tavoitteet
 Biopohjaisella teollisuudella tarkoitetaan
 teollisuuden toimialoja, jotka hyödyntävät uusiutuvia biologisia resursseja
 biotuotteiden ja biopolttoaineiden tuottamiseen. Tuotantopaikkana toimivat
 tavallisesti biojalostamot, ja tuotanto perustuu pääosin biopohjaisiin prosesseihin.
 Biopohjainen teollisuus luo uusia arvoketjuja, jotka yhdistävät aiemmin
 erillään olleet alkutuottajat (ja esimerkiksi orgaanisen jätteen huollosta
 vastaavat tahot) ja teollisuuden, mikä avaa uusia mahdollisuuksia useille
 vakiintuneille toimijoille. Yhä useammilla jalostusteollisuuden sektoreilla,
 kuten kemianteollisuudessa, biopolttoaineteollisuudessa, sellu- ja
 paperiteollisuudessa, sokeri- ja tärkkelysteollisuudessa sekä teknologian
 tarjoamisen alalla (erityisesti teollisen bioteknologian ja tuotantotekniikan
 alalla) ollaan kiinnostuneita siirtymään käyttämään osittain tai kokonaan
 kestäviä uusiutuvia biopohjaisia raaka-aineita ja/tai tuotteita.
 Yhteisen teknologia-aloitteen pääpaino on
 syötäväksi kelpaamattomien kasvinosien (esim. puu, maa- ja metsätalouden
 jäämäaines) ja biohajoavan jätteen muuntamisessa biotuotteiksi ja
 biopolttoaineiksi. Kasvien syötäväksi kelpaamattomat osat, joita kutsutaan myös
 lignoselluloosaksi, ovat yleensä heterogeenisiä ja sisältävät erilaisia
 monimutkaisia biomolekyylejä (selluloosa, hemiselluloosa tai ligniini).
 Lignoselluloosan muuntamiseen tarvittavaa tekniikka pidetään edistyneempänä
 kuin nykyistä syötävien kasvinosien muuntamisteknologiaa, ja sen kehittely on
 vielä meneillään. Siksi siihen pohjautuvia tuotteita ja prosesseja kutsutaan
 ”edistyneiksi”.
 Biopohjainen teollisuus on EU:n biotalouden
 perusta kasvun ja työllisyyden synnyttäjänä. Vaikka biopolttoaineiden ja
 biotuotteiden osuus tällä hetkellä on vain noin 3 prosenttia Euroopan
 biotalouden 2 biljoonan euron vuotuisesta liikevaihdosta ja
 1 prosentti 22 miljoonasta biotalouden nykyisestä työpaikasta[8], biopohjaisten
 teollisuudenalojen odotetaan kasvavan perinteisen biotalouden aloja enemmän ja
 nopeammin[9].[10] Eri lähteistä peräisin olevien
 arvioiden mukaan
 ·
 biomassan koko arvoketjun tuottopotentiaali
 biojalostamoiden kohdalla voi kokonaisuudessaan ylittää 200 miljardia
 euroa vuoteen 2020 mennessä[11];
 ·
 biopohjaisten prosessien osuus yksistään koko
 kemikaalituotannossa todennäköisesti kasvaa vuoden 2005 alle 2 prosentista
 25 prosenttiin vuonna 2025[12];
 ·
 EU:n biopohjaisten kemikaalien (muun muassa
 biomuovit, biovoiteluaineet, bioliuottimet, pinta-aktiiviset bioaineet ja
 kemianteollisuuden raaka-aineet) määrä kasvaa vuoteen 2020 mennessä
 5,3 prosenttia vuodessa, mikä tarkoittaa 40 miljardin euron arvoisia
 markkinoita ja yli 90 000:tä työpaikkaa pelkästään biokemianteollisuudessa[13];
 ·
 jopa 75 miljardia litraa bioetanolia
 voitaisiin tuottaa kestävästi kilpailukykyisin kustannuksin vuoteen 2020
 mennessä, mikä merkitsisi noin 15 miljardin euron lisätuloja
 maatalousalalle[14].
 Näiden mahdollisuuksien hyödyntämiseksi ja
 Euroopan biopohjaisten teollisuudenalojen ja niiden arvoketjujen kansainvälisen
 kilpailukyvyn takaamiseksi on ratkaistava useita kysymyksiä:
 ·
 Biomassaraaka-ainetta on hankittava Euroopassa
 kestävällä tavalla ja niin, ettei tahattomia kielteisiä vaikutuksia ilmene,
 kuten biologisen monimuotoisuuden köyhtymistä, epäsuoraa maankäytön muutosta
 tai elintarviketurvaan kohdistuvia kielteisiä vaikutuksia.
 ·
 Eri toimijoiden, kuten maa- ja metsätalouden,
 teollisuuden sekä jätehuollosta vastaavien toimijoiden, on tehtävä yhteistyötä
 pitkin koko arvoketjua, jotta nykyisestä hajanaisuudesta ja sektorien
 erillisyydestä toisiinsa nähden päästään eroon ja kyetään näin tehostamaan
 resurssien käyttöä.
 ·
 Uusia prosesseja on kehitettävä kyseisen
 raaka-aineen eristämiseksi, esikäsittelemiseksi ja muuntamiseksi biotuotteiksi
 ja biopolttoaineiksi. Monimuotoisen ja ponnekkaan tutkimustoiminnan avulla on
 kehitettävä samanaikaisesti useita toisiinsa nähden huomattavan erilaisia
 teknologiavaihtoehtoja (esimerkiksi entsyymeihin perustuvat vs.
 termokemialliset prosessit) prosessien tehokkuuden parantamiseksi ja tuotosten
 optimoimiseksi.
 ·
 Teknologian ja infrastruktuurien tehostamiseksi on
 tehtävä huomattavia investointeja, jotta voidaan arvioida kunkin tällaisen
 toisiinsa nähden varsin erilaisen teknologisen vaihtoehdon suhteelliset edut ja
 määrittää parhaat vaihtoehdot. Tämä tarkoittaa nykyisten biopohjaisten
 teollisuudenalojen (esim. puunjalostusteollisuus, biopolttoaineteollisuus,
 tärkkelysteollisuus, kemianteollisuus jne.) nykyaikaistamista sekä uusien ja
 laajennettavissa olevien yhdennettyjen biojalostamomallien kehittämistä.
 ·
 Uusien biotuotteiden ja
 bioenergian/biopolttoaineiden onnistunut käyttöönotto edellyttää standardien ja
 merkintä- ja sertifiointijärjestelmien kehittämistä sekä asiakkaiden
 hyväksyntää. Tuotteiden hintojen olisi asianmukaisesti kuvastettava ulkoisia
 kustannuksia ja kuluttajien olisi voitava tehdä tietoon (esimerkiksi tällaisten
 tuotteiden hyödyistä koko tuotteen elinkaaren ajan) perustuvia valintoja.
 Biopohjaisten teollisuudenalojen arvoketjut
 (aina alkutuotannosta ja biojalostamoista teollisiin käyttäjiin ja
 tuotemerkkeihin) ovat monimutkaisia, ja näin ollen monitahoisia ovat myös
 teknologian ja innovoinnin haasteet, jotka on ratkaistava biopohjaisten
 teollisuudenalojen sosioekonomisen ja ekologisen potentiaalin hyödyntämiseksi.
 Ainoastaan vahvan strategisen näkemyksen, hyvin jäsennellyn ja määritellyn
 tutkimus- ja innovointiohjelman sekä pitkän aikavälin vakaan taloudellisen
 sitoumuksen avulla voidaan koota yhden ohjelman alle osaamista eri puolilta
 Eurooppaa läpimurtojen saavuttamiseksi ja riittävän varmuuden ja kriittisen
 massan takaamiseksi, jotta merkittäviä yksityisiä investointeja saadaan
 liikkeelle.
 Ehdotetun biopohjaisten teollisuudenalojen
 yhteisen teknologia-aloitteen tavoitteena on
 ·
 edistää nykyistä resurssitehokkaampaa ja
 kestävämpää vähähiilistä taloutta sekä talouskasvun ja työllisyyden lisäämistä
 erityisesti maaseutualueilla niin, että kehitetään Eurooppaan kestäviä ja
 kilpailukykyisiä biopohjaisen teollisuudenaloja, joilla biomassa hankitaan
 kestävällä tavalla ja jalostetaan edistyneissä biojalostamoissa; ja
 erityisesti:
 ·
 demonstroida tekniikoita, joiden avulla
 eurooppalaisesta biomassasta saadaan uusia kemiallisia rakenneosia, uusia
 materiaaleja ja uusia kulutushyödykkeitä ja jotka korvaavat fossiilispohjaisten
 tuotantopanosten tarpeen;
 ·
 kehittää liiketoimintamalleja, jotka yhdistävät
 talouden toimijat koko arvoketjussa aina biomassan tuotannosta ja
 biojalostamoista biopohjaisten aineiden, kemikaalien ja polttoaineiden
 kuluttajiin, muun muassa luomalla uusia monialaisia yhteyksiä ja tukemalla eri
 toimialojen välisiä keskittymiä; sekä
 ·
 perustaa edelläkävijöinä toimivia biojalostamoita,
 joissa käytetään biopohjaisten materiaalien, kemikaalien ja polttoaineiden
 tuotantoteknologioita ja liiketoimintamalleja ja joiden kustannushyödyt ja
 suorituskyky tekevät niistä osoitettavasti kilpailukykyisiä fossiilispohjaisiin
 vaihtoehtoihin nähden.
 Aiemmat kokemukset pohjana
 EU on kuluneina vuosikymmeninä rahoittanut
 useita hankkeita, joilla edistetään biopohjaista teollisuutta. EU:n tutkimuksen
 ja teknologian kehittämisen puiteohjelmat kattavat miltei 6 prosenttia
 EU:n T&K-kokonaisinvestoinneista ja 15 prosenttia julkisesti,
 rajatylittävän yhteistyön muodossa rahoitettavasta T&K-toiminnasta
 Euroopassa. Seitsemännen puiteohjelman ”Yhteistyö”-erityisohjelman aihealueesta
 2 ”Elintarvikkeet, maatalous ja kalatalous sekä bioteknologia” rahoitetaan
 parhaillaan 100:a bioteknologian alan hanketta, joissa EU:n rahoitusosuus on
 noin 400 miljoonaa euroa.
 Koska biojalostamot ovat luonteeltaan
 monialaisia, tutkimuksen pääosasto julkaisi vuonna 2008 biojalostamoja koskevan
 yhteisen ehdotuspyynnön, joka käsitti neljä ”Yhteistyö”-ohjelman aihealuetta
 (aihealue 2, aihealue 5, aihealue 4 ”Nanotieteet, nanoteknologia, materiaalit
 ja uudet tuotantoteknologiat” sekä aihealue 6 ”Ympäristö”). Vuonna 2009
 rahoitettaviksi valittiin kolme edelläkävijöinä toimivaa yhteistyöhanketta
 (BIOCORE, EUROBIOREF ja SUPRABIO), joissa EU:n yhteenlaskettu rahoitusosuus oli
 noin 50 miljoonaa euroa.
 Viime vuosina saadut kokemukset osoittavat,
 että Euroopalla on biopohjaisen teollisuuden alalla vahva tutkimuspohja, sillä
 eräitä onnistuneita biojalostamohankkeita sekä EU:n että alueellisella ja
 kansallisella tasolla on viety päätökseen.
 EU:n tason ja alueellisen tason
 rahoitusmekanismit, erityisesti laajat ja integroidut biojalostamohankkeet ja
 alueelliset biotalousklusterit, ovat askel oikeaan suuntaan, sillä niissä
 sovelletaan arvoketjuun perustuvaa lähestymistapaa, joka kattaa tutkimus-,
 demonstraatio- ja käyttöönottotoimet ja jossa kannustetaan valtioiden rajat
 ylittävään yhteistyöhön. Niiden avulla ei ole kuitenkaan vielä onnistuttu
 saavuttamaan kriittistä massaa, jonka ansiosta hajanaisuudesta päästäisiin
 eroon ja kyettäisiin luomaan yhdennettyjä biopohjaisten teollisuudenalojen
 arvoketjuja Eurooppaan. Molempien rahoitusmekanismien vaikutus olisi voinut
 olla vielä parempi, jos ne olisivat olleet osa yhtenäistä biopohjaisten
 teollisuudenalojen pitkän aikavälin visiota ja jos demonstrointi- ja
 käyttöönottotoimia olisi tuettu enemmän.
 2. KUULEMISTEN JA VAIKUTUSTEN
 ARVIOINTIEN TULOKSET
 Yhteisen teknologia-aloitteen valmistelussa
 kuultiin useita eri tahoja:
 ·
 Biopohjaisten teollisuudenalojen julkisen ja
 yksityisen sektorin kumppanuutta koskeva julkinen kuuleminen järjestettiin 21.
 syyskuuta ja 14. joulukuuta 2012 välisenä aikana, ja siihen saatiin 638
 hyväksyttävää vastausta. 64,6 prosenttia vastauksista oli peräisin
 yksityiseltä sektorilta, 24,6 prosenttia tiedeyhteisöiltä,
 8,8 prosenttia julkiselta sektorilta ja 2 prosenttia valtiosta
 riippumattomilta järjestöiltä. Vastauksia saatiin 19:tä EU:n yhteensä 27
 jäsenvaltiosta. Eniten vastauksia saatiin Puolasta, jota seurasivat Alankomaat,
 Saksa, Espanja, Ranska, Belgia, Ruotsi, Suomi, Italia, Itävalta, Yhdistynyt
 kuningaskunta, Romania, Tšekki, Portugali, Tanska, Irlanti, Unkari, Kreikka ja
 Slovakia. Miltei kaikki vastaajat (94,3 prosenttia) katsoivat, että EU:n
 toimet ovat tarpeen, ja 86,9 prosenttia piti julkisen ja yksityisen
 sektorin kumppanuutta soveliaimpana keinona biopohjaisten teollisuudenalojen
 tutkimus- ja innovointiohjelman täytäntöönpanemiseksi Horisontti 2020
 -puiteohjelman puitteissa sekä katsoi, että sillä on myönteisiä sosioekonomisia
 vaikutuksia. Muita keskeisiä havaintoja olivat tarve vahvistaa EU:n
 innovointia, parantaa kilpailukykyä sekä laatia selkeät toimintatavoitteet
 biopohjaiselle teollisuudelle. Kuulemisen tulokset esiteltiin ja niistä
 keskusteltiin sidosryhmien 9. tammikuuta 2013 Brysselissä järjestetyssä
 kokouksessa, johon osallistui 162 henkilöä. Verkossa järjestetystä julkisesta
 kuulemisesta laadittu täydellinen raportti on osa vaikutusten arviointia, ja se
 on tarkoitus julkaista painettuna versiona kesäkuussa 2013.
 ·
 Useat biotalousstrategian täytäntöönpanon
 yhteydessä järjestetyt tapahtumat mahdollistivat säännöllisen yhteydenpidon
 useiden eri sidosryhmien kanssa vaikutusten arvioinnin laadintavaiheessa.
 Tapahtumien joukossa oli myös komission tutkimuksen pääosaston ja alueiden
 komitean 12. lokakuuta 2012 yhdessä järjestämä konferenssi ”Euroopan
 alueiden kumppanuuksilla biotalouteen”. Konferenssissa esiteltiin biopohjaisten
 teollisuudenalojen julkisen ja yksityisen sektorin kumppanuuden potentiaalia
 sekä havainnollistettiin alueellisten toimien esimerkkien avulla biotalouden
 kumppanuuksien mahdollisia hyötyjä. Aluepolitiikan pääosasto kertoi
 konferenssin osanottajille älykkään erikoistumisen strategiasta, joka on osa
 EU:n maaseudun kehittämistä koskevaa politiikkaa. Siinä ehdotettiin
 kohdentamaan investointeja biotalouteen silloin kuin se on
 tarkoituksenmukaista.
 ·
 Lisäksi tutustuttiin useisiin biotaloutta,
 biotuotteita ja biopolttoaineita koskeviin tutkimuksiin.
 ·
 Tutkimuksen pääosasto käytti apuna kymmenestä
 ulkoisesta arvioijasta, joilla on asiantuntemusta biopohjaisten
 teollisuudenalojen arvoketjun eri osista, koostuvaa ryhmää edellä mainittujen
 tietojen keräämisessä ja analysoimisessa sekä vaikutusten arvioinnin
 laatimisessa.
 Vaikutusten
 arviointi
 Ehdotettua asetusta tukee komission
 vaikutustenarviointi, joka on ehdotuksen liitteenä.
 3. EHDOTUKSEN OIKEUDELLINEN
 SISÄLTÖ
 Ehdotetun toimen lyhyt kuvaus
 Ehdotus koskee biopohjaisten
 teollisuudenalojen yhteisyrityksen perustamista Euroopan unionin toiminnasta
 tehdyn sopimuksen (SEUT-sopimus) 187 artiklan nojalla. Yhteisyritys
 perustetaan biopohjaisia teollisuudenaloja koskevan yhteisen
 teknologia-aloitteen toteuttamiseksi.
 Biopohjaisten teollisuudenalojen yhteisyritys
 perustetaan toimintakaudeksi, joka päättyy 31. joulukuuta 2024. Yhteisyrityksen
 kotipaikaksi tulee Bryssel, Belgia.
 Yhteisyrityksen perustajaosakkaita ovat
 Euroopan unioni edustajanaan Euroopan komissio ja Biobased Industries
 Consortium -yhteenliittymä (BIC). Perustajaosakkaat rahoittavat yhdessä
 yhteisyrityksen toiminnan. Komissio ja BIC osallistuvat yhteisyrityksen
 juokseviin kustannuksiin samansuuruisin osuuksin. Tutkimus- ja
 demonstrointitoimet rahoitetaan yhdessä BICin jäsenyritysten
 luontoissuorituksilla ja rahoitusresursseilla (henkilöstö, laitteistot,
 kulutustavarat jne.) ja Euroopan unionin rahoitusvaroilla. EU:n rahoittama
 määrä vaihtelee toiminnan tyypin mukaan Horisontti 2020 -puiteohjelman
 sääntöjen mukaisesti.
 Yhteisyritys voi ottaa uusia osakkaita, kunhan
 nämä osallistuvat tavoitteiden saavuttamisen rahoittamiseen.
 Komissio on edustettuna hallintoneuvostossa
 samoin oikeuksin ja äänin kuin teollisuutta edustavat BICin jäsenet.
 Oikeusperusta
 Ehdotuksen oikeusperusta on Euroopan unionin
 toiminnasta tehdyn sopimuksen 187 artikla.
 Horisontti 2020 -puiteohjelman osallistumista
 ja tulosten levittämistä koskevia sääntöjä sovelletaan. Tämän aloitteen
 erityiset toimintatarpeet edellyttävät kuitenkin poikkeusta kyseisiin
 sääntöihin. Tässä ehdotuksessa ei kuitenkaan tässä vaiheessa säädetä tästä
 erityisestä poikkeuksesta, jotta ei vaaranneta parhaillaan meneillään olevia
 toimielintenvälisiä keskusteluja kyseisten sääntöjen asianmukaisesta
 oikeusperustasta/menettelysäännöistä. Kyseisiä keskusteluja käydään
 lainsäädäntötyön puitteissa, joka koskee tutkimuksen ja innovoinnin
 puiteohjelman Horisontti 2020 osallistumista ja tulosten levittämistä
 koskevista säännöistä annettua ehdotusta Euroopan parlamentin ja neuvoston
 asetukseksi (KOM(2011) 0810 - 2011/0399 (COD). Kyseisestä erityispoikkeuksesta
 säädetään myöhemmässä vaiheessa, kun edellä mainittujen keskustelujen tulos on
 selvillä.
 Poikkeuksella rajataan rahoituskelpoisuus
 muiden kuin innovointitoimien ollessa kyseessä pk-yritysten ja korkea-asteen
 oppilaitosten kaltaisiin yksikköihin, ja taataan samalla paras mahdollinen
 yksityisiin investointeihin kohdistuva vipuvaikutus.
 Toissijaisuus- ja suhteellisuusperiaate
 Ehdotus koskee alaa, jolla unionilla ei ole
 yksinomaista toimivaltaa, joten ehdotukseen on sovellettava
 toissijaisuusperiaatetta.
 Ehdotuksen taustalla oleva poliittinen tavoite
 voidaan saavuttaa ainoastaan EU:n toimin seuraavista syistä:
 (1)
 Todettu mittava tutkimus- ja innovointihaaste on
 luonteeltaan ylikansallinen ja monitahoinen ja edellyttää toisiaan täydentävien
 osaamis- ja rahoitusresurssien yhdistämistä eri aloilta ja eri maista.
 Yksittäinen jäsenvaltio, yritys tai sidosryhmä ei yksinään pysty ratkaisemaan
 ongelmaa.
 (2)
 Koordinoinnin ja resurssien tarve on niin suuri,
 että se voidaan hoitaa uskottavasti ainoastaan Euroopan tasolla.
 (3)
 Kun otetaan huomioon muissa johtavissa talouksissa
 käynnisteillä tai käynnissä olevat vastaavat ja kilpailevat aloitteet
 (Yhdysvallat, Brasilia, Kiina, Kanada), ainoastaan laajamittaiset Euroopan
 tasoiset toimet ovat riittäviä houkuttamaan yrityksiä tekemään investointeja
 Eurooppaan.
 Suhteellisuusperiaatteen mukaisesti tämän
 asetuksen säännökset eivät ylitä sitä, mikä on tarpeen tavoitteiden
 saavuttamiseksi.
 Sääntelytavan
 valinta
 Ehdotetulla asetuksella lisätään merkittävästi
 julkisia ja yksityisiä tutkimusinvestointeja ja innovaatiotoimintaa tavoitteena
 parantaa Euroopan biopohjaisten teollisuudenalojen kilpailukykyä sekä luoda
 uusia työpaikkoja erityisesti maaseutualueille. Biopohjaisten
 teollisuudenalojen yhteisyritys voi EU:n rahoituksen avulla lisätä yksityistä
 rahoitusta mittakaavassa, jota ei saavuteta perinteisin välinein, sillä
 viimeksi mainitusta puuttuu pitkän aikavälin strateginen ohjelma- ja
 rahoitussuunnittelu. Yhteisyrityksen toimintakaudella jokainen EU:n varoista
 peräisin oleva yksi euro aikaansaa yksityisiä investointeja 2,8 euron arvosta.
 4. TALOUSARVIOVAIKUTUKSET
 Biopohjaisten teollisuudenalojen
 yhteisyrityksen kokonaisbudjetti on 2 000 miljoonaa euroa (sisältää sekä
 käteis- että luontoissuoritukset). Lisäksi teollisuus on sitoutunut investoimaan
 1 800 miljoonaa euroa yhteisen teknologia-aloitteen tavoitteita edistävien
 edelläkävijöinä toimivien demonstrointijalostamoiden rakentamiseen.
 Euroopan unionin (sisältää myös Eftan)
 enimmäisosuus on 1 000 miljoonaa euroa[15],
 joka suoritetaan Horisontti 2020 -puiteohjelman talousarviosta.
 EU ja BIC vastaavat biopohjaisten
 teollisuudenalojen yhteisyrityksen juoksevista kustannuksista lähtökohtaisesti
 samansuuruisilla osuuksilla. Hallintomenot ovat enintään 60 miljoonaa euroa
 yhteisyrityksen toimintakaudella.
 EU ja BIC rahoittavat yhdessä biopohjaisten
 teollisuudenalojen yhteisyrityksen toteuttamat tutkimus- ja
 demonstrointitoimet, joihin voidaan myöntää Horisontti 2020 -ohjelman
 yhteisrahoitusta.
 5. LISÄTIEDOT
 Arviointi
 Euroopan komissio laatii vuosittain
 kertomuksen biopohjaisten teollisuudenalojen yhteisyrityksen saavuttamasta
 edistymisestä sekä suorittaa väliarvioinnin 31. joulukuuta 2017 mennessä. EU:n
 rahoitusosuuden täytäntöönpanoa koskeva vastuuvapaus myönnetään osana
 SEUT-sopimuksen 319 artiklassa säädettyä menettelyä, jossa Euroopan
 parlamentti myöntää neuvoston suosituksesta vastuuvapauden komissiolle.
 2013/0241 (NLE)
 Ehdotus
 NEUVOSTON ASETUS
 biopohjaisten teollisuudenalojen
 yhteisyrityksestä
 (ETA:n kannalta merkityksellinen teksti)
 EUROOPAN UNIONIN NEUVOSTO, joka
 ottaa huomioon Euroopan unionin toiminnasta
 tehdyn sopimuksen ja erityisesti sen 187 artiklan ja 188 artiklan
 ensimmäisen kohdan,
 ottaa huomioon Euroopan komission ehdotuksen,
 ottaa huomioon Euroopan parlamentin lausunnon[16],
 ottaa huomioon Euroopan talous- ja
 sosiaalikomitean lausunnon[17]
 sekä katsoo seuraavaa:
 (1) Julkisen ja yksityisen
 sektorin kumppanuuksista yhteisten teknologia-aloitteiden muodossa säädettiin
 alun perin Euroopan yhteisön seitsemännestä tutkimuksen, teknologian kehittämisen
 ja demonstroinnin puiteohjelmasta (2007–2013) 18 päivänä joulukuuta 2006
 tehdyssä Euroopan parlamentin ja neuvoston päätöksessä N:o 1982/2006/EY[18].
 (2) Euroopan yhteisön
 seitsemännen tutkimuksen, teknologian kehittämisen ja demonstroinnin puiteohjelman
 (2007–2013) täytäntöön panemiseksi toteutettavasta erityisohjelmasta
 ”Yhteistyö” 19 päivänä joulukuuta 2006 tehdyssä neuvoston päätöksessä
 2006/971/EY[19]
 määriteltiin tuettavat julkisen ja yksityisen sektorin kumppanuudet.
 (3) Tutkimuksen ja innovoinnin
 puiteohjelmasta ”Horisontti 2020” (2014–2020) [...] annetulla Euroopan
 parlamentin ja neuvoston asetuksella (EU) N:o .../2013[20] pyritään aikaansaamaan
 nykyistä suurempia vaikutuksia tutkimukseen ja innovointiin yhdistämällä
 Horisontti 2020 -puiteohjelman ja yksityisen sektorin rahoitusta julkisen ja
 yksityisen sektorin kumppanuuksissa keskeisillä aloilla, joilla tutkimus ja
 innovointi voivat edistää Euroopan laajempia kilpailukykytavoitteita ja auttaa
 vastaamaan yhteiskunnallisiin haasteisiin. Unioni voi osallistua näihin
 kumppanuuksiin myöntämällä unionin rahoitustukea yhteisyrityksille, jotka on
 perustettu päätöksen N:o 1982/2006/EY mukaisesti perussopimuksen 187 artiklan
 nojalla.
 (4) Tutkimuksen ja innovoinnin
 puiteohjelman ”Horisontti 2020” (2014–2020) täytäntöönpanoa koskevasta
 erityisohjelmasta [...] annetun neuvoston päätöksen (EU) N:o .../2013[21] mukaisesti tukea voidaan
 myöntää Horisontti 2020 -puiteohjelman nojalla perustetuille yhteisyrityksille
 kyseisessä päätöksessä määrättyjen edellytysten mukaisesti.
 (5) Eurooppa 2020 -strategiassa[22] korostetaan tarvetta luoda
 suotuisat olosuhteet osaamiseen ja innovointiin kohdistuville investoinneille
 älykkään, kestävän ja osallistavan kasvun saavuttamiseksi unionissa. Sekä
 Euroopan parlamentti että neuvosto ovat hyväksyneet kyseisen strategian.
 (6) Biopohjaisten
 teollisuudenalojen yhteenliittymä, jäljempänä ’BIC’, laati pohdinta-asiakirjan
 ja strategisen innovointi- ja tutkimuslinjauksen, jotka perustuvat julkisen ja
 yksityisen sektorin sidosryhmien laajaan kuulemiseen. Strategisessa innovointi-
 ja tutkimuslinjauksessa kuvataan tärkeimmät teknologian ja innovoinnin
 haasteet, jotka on ratkaistava, jotta voidaan kehittää kestävät ja
 kilpailukykyiset biopohjaiset teollisuudenalat Eurooppaan, sekä määritellään
 biopohjaisia teollisuudenaloja koskevalla yhteisellä teknologia-aloitteella
 toteutettavat tutkimus-, demonstraatio- ja käyttöönottotoimet.
 (7) BIC on voittoa
 tavoittelematon organisaatio, joka on perustettu edustamaan biopohjaisten
 teollisuudenalojen yhteistä teknologia-aloitetta tukevaa yritysryhmää. Sen
 jäsenistö koostuu suurista teollisuuslaitoksista, pienistä ja keskisuurista
 yrityksistä (pk-yritykset), alueellisista klustereista, eurooppalaisista
 elinkeinoelämän järjestöistä ja eurooppalaisista teknologiayhteisöistä, ja
 kattaa näin biopohjaisten teollisuudenalojen koko arvoketjun. BICin tavoitteena
 on turvata Euroopan biopohjaisten teollisuudenalojen teknologinen ja
 taloudellinen kehitys ja edistää sitä. Mitkä tahansa sidosryhmät biopohjaisten
 teollisuudenalojen arvoketjussa voivat halutessaan hakea sen jäsenyyttä. BIC
 noudattaa jäsenyyspolitiikassaan yleisiä avoimuuden ja läpinäkyvyyden
 periaatteita, millä se varmistaa laajan eri alan toimijoiden mukanaolon.
 (8) Komission 13 päivänä
 helmikuuta 2012 antamassa tiedonannossa ”Innovointistrategia kestävää kasvua
 varten: biotalousstrategia Euroopalle”[23]
 ja erityisesti siihen sisältyvässä biotalouden toimintasuunnitelmassa
 kehotetaan perustamaan julkisen ja yksityisen sektorin kumppanuuksia tukemaan
 kestävien ja kilpailukykyisten biopohjaisten teollisuudenalojen ja arvoketjujen
 luomista Eurooppaan. Tiedonannolla pyritään, siirryttäessä maaöljykauden
 jälkeiseen yhteiskuntaan, nykyistä tehokkaampaan biomassan tuotantosektorin ja
 jalostussektorin yhdistämiseen tarkoituksena ratkaista elintarviketurvaan,
 luonnonvarojen niukkuuteen ja ympäristötavoitteisiin liittyviä kysymyksiä
 biomassan käytöllä teollisuudessa ja energian tuottamisessa.
 (9) Komission 10 päivänä
 lokakuuta 2012 antamassa tiedonannossa ”Vahvempi eurooppalainen teollisuus
 talouden kasvua ja elpymistä varten”[24]
 vahvistetaan biopohjaisten teollisuudenalojen strateginen merkitys Euroopan
 tulevaisuuden kilpailukyvylle 21 päivänä joulukuuta 2007 annetussa
 komission tiedonannossa ”Aloite edelläkävijämarkkinoiden luomiseksi Eurooppaan”[25] todettu biopohjaisten
 teollisuudenalojen strateginen merkitys Euroopan tulevaisuuden kilpailukyvylle,
 sekä painotetaan biopohjaisia teollisuudenaloja koskevan yhteisen
 teknologia-aloitteen tarvetta.
 (10) Biopohjaisilla
 teollisuudenaloilla ja niiden arvoketjuilla on edessään monimutkaisia ja
 huomattavia teknologisia ja innovointihaasteita. Koska biopohjaiset
 teollisuudenalat ovat vasta kehittymässä, niiden on ratkaistava ongelmat, jotka
 liittyvät teknisen asiantuntemuksen hajanaisuuteen ja tosiasiallisesti
 saatavilla olevia resursseja koskevien tietojen niukkuuteen, ennen kuin ne
 voivat rakentaa kestäviä ja kilpailukykyisiä arvoketjuja. Jotta näihin
 haasteisiin voidaan vastata, on saavutettava toimien laajuuden, huippuosaamisen
 ja innovointipotentiaalin kriittinen massa kohdennetulla ja johdonmukaisella
 tavalla EU:n tasolla.
 (11) Biopohjaisten
 teollisuudenalojen yhteisen teknologia-aloitteen pitäisi lieventää erityyppisiä
 markkinahäiriöitä, jotka jarruttavat yksityisiä investointeja biopohjaisten teollisuudenalojen
 kilpailua edeltävään tutkimus-, demonstrointi- ja käyttöönottotoimintaan
 Euroopassa. Sen avulla olisi erityisesti varmistettava luotettava biomassan
 saatavuus ja samalla otettava huomioon muut kilpailevat sosiaaliset ja
 ympäristöön liittyvät vaatimukset sekä tuettava edistyneiden
 jalostustekniikoiden kehittämistä, laajan mittakaavan demonstrointitoimia ja
 poliittisia välineitä ja vähennettävä näin kestävien ja kilpailukykyisten
 biotuotteiden ja biopolttoaineiden kehittämiseen tehtävien yksityisten
 tutkimus- ja innovointi-investointien riskejä.
 (12) Biopohjaisten
 teollisuudenalojen yhteisen teknologia-aloitteen olisi oltava julkisen ja
 yksityisen sektorin kumppanuushanke, jolla pyritään lisäämään investointeja
 kestävien biopohjaisten teollisuudenalojen kehittämiseen Euroopassa. Sen olisi
 tarjottava sosioekonomisia ja ympäristöhyötyjä Euroopan kansalaisille,
 parannettava Euroopan kilpailukykyä ja autettava osaltaan nostamaan Eurooppa
 keskeiseksi toimijaksi kehittyneiden biopolttoaineiden ja biotuotteiden
 tutkimuksessa, demonstraatiossa ja käyttöönotossa.
 (13) Biopohjaisten
 teollisuudenalojen yhteisen teknologia-aloitteen tavoitteena on toteuttaa
 Euroopassa tutkimus- ja innovointitoimien ohjelma sellaisten uusiutuvien
 biologisten resurssien, joita voidaan käyttää biopohjaisten materiaalien
 valmistuksessa, saatavuuden kartoittamiseksi, ja siten tukea kestävien
 biopohjaisten teollisuudenalojen arvoketjujen syntymistä. Nämä toimet olisi
 toteutettava sidosryhmien välisellä yhteistyöllä koko biopohjaisten
 teollisuudenalojen arvoketjujen laajuudelta aina alkutuotannosta ja
 jalostusteollisuudesta tuotemerkkeihin, pk-yrityksiin, tutkimus- ja
 teknologiakeskuksiin sekä yliopistoihin.
 (14) Biopohjaisten
 teollisuudenalojen yhteisen teknologia-aloitteen tavoitteiden kunnianhimoisuus
 ja laajuus, tarvittavien taloudellisten ja teknisten resurssien mittakaava sekä
 tarve saavuttaa resurssien ja rahoituksen toimiva koordinaatio ja synergia
 edellyttävät unionin tason toimia. Siksi biopohjaisten teollisuudenalojen yhteisen
 teknologia-aloitteen toteuttamisesta vastaavaksi oikeushenkilöksi olisi
 perustettava yhteisyritys, jäljempänä ’biopohjaisten teollisuudenalojen
 yhteisyritys’.
 (15) Biopohjaisten
 teollisuudenalojen yhteisyrityksen tavoitteet on tarkoitus saavuttaa tukemalla
 tutkimus- ja innovointitoimintaa yksityisen ja julkisen sektorin resursseja
 hyödyntämällä. Tämän vuoksi biopohjaisten teollisuudenalojen yhteisyrityksen
 olisi järjestettävä ehdotuspyyntöjä tutkimus-, demonstrointi- ja
 käyttöönottotoimien tukemista varten.
 (16) Mahdollisimman suuren
 vaikutuksen aikaansaamiseksi biopohjaisten teollisuudenalojen yhteisyrityksen
 olisi luotava vahvoja synergioita muiden unionin ohjelmien kanssa sellaisilla
 aloilla kuin koulutus, ympäristö, kilpailukyky ja pk-yritykset, sekä
 koheesiopolitiikan rahastojen ja maaseudun kehittämispolitiikan kanssa, mikä
 voi erityisesti auttaa vahvistamaan kansallisia ja alueellisia tutkimus- ja
 innovointivalmiuksia älykkään erikoistumisen strategioiden yhteydessä.
 (17) Euroopan unionin ja BICin
 olisi oltava biopohjaisten teollisuudenalojen yhteisyrityksen
 perustajaosakkaat.
 (18) Biopohjaisten
 teollisuudenalojen yhteisyrityksen organisaatiota ja toimintaa koskevat säännöt
 olisi määriteltävä biopohjaisten teollisuudenalojen yhteisyrityksen yhtiöjärjestyksessä
 osana tätä asetusta.
 (19) BIC on kirjallisesti ilmaissut
 suostumuksensa tutkimustoiminnan harjoittamiseen biopohjaisten
 teollisuudenalojen yhteisyrityksen toimialalla rakenteessa, joka on sovitettu
 julkisen ja yksityisen sektorin kumppanuuden luonteeseen. On aiheellista, että
 BIC hyväksyy tämän asetuksen liitteenä olevan yhtiöjärjestyksen
 allekirjoittamalla kirjallisen vahvistuksen.
 (20) Tavoitteidensa saavuttamiseksi
 biopohjaisten teollisuudenalojen yhteisyrityksen olisi tarjottava taloudellista
 tukea pääasiassa avustusten muodossa, joita osallistujille myönnetään avoimien
 ja kilpailuun perustuvien ehdotuspyyntöjen perusteella.
 (21) Yksityisten osakkaiden
 osuuksien ei pitäisi rajoittua pelkästään biopohjaisten teollisuudenalojen
 yhteisyrityksen hallintomenoihin ja biopohjaisten teollisuudenalojen
 yhteisyrityksen tukemien tutkimus- ja innovointitoimien harjoittamisen
 edellyttämään yhteisrahoitukseen.
 (22) Yksityisten osakkaiden
 osuuksiin olisi kuuluttava myös yksityisten osakkaiden toteuttamia täydentäviä
 toimia, siten kuin ne on täsmennetty täydentävien toimien suunnitelmassa; jotta
 vipuvaikutuksesta saadaan kunnollinen yleiskuva, tällaiset täydentävät toimet
 olisi katsottava osuuksiksi biopohjaisten teollisuudenalojen yhteiseen teknologia-aloitteeseen
 laajemmassa mielessä.
 (23) Osallistuttaessa biopohjaisten
 teollisuudenalojen yhteisyrityksestä rahoitettaviin epäsuoriin toimiin olisi
 noudatettava tutkimuksen ja innovoinnin puiteohjelman Horisontti 2020
 (2014–2020) osallistumista ja tulosten levittämistä koskevista säännöistä ...
 2013 annettua Euroopan parlamentin ja neuvoston asetusta (EU) N:o.../2013[26].
 (24) Biopohjaisten
 teollisuudenalojen yhteisyrityksen unionin rahoitusosuuden hallinnoinnissa
 olisi noudatettava moitteettoman varainhoidon periaatetta ja välillistä
 hallinnointia koskevia sääntöjä, jotka on vahvistettu asetuksessa (EU, Euratom)
 N:o 966/2012, sekä asetuksen (EU, Euratom) N:o 966/2012 soveltamissäännöistä
 29 päivänä lokakuuta 2012 annetussa komission delegoidussa asetuksessa
 (EU) N:o 1268/2012[27].
 (25) Tämän asetuksen nojalla
 unionin rahoitusta saaviin tahoihin kohdistuvat tarkastukset olisi suoritettava
 siten, että hallinnolliset velvoitteet ovat mahdollisimman kevyet asetuksen
 (EU) N:o.../2013 [Horisontti 2020 -puiteohjelman osallistumista ja tulosten
 levittämistä koskevat säännöt] mukaisesti.
 (26) Unionin ja biopohjaisten
 teollisuudenalojen yhteisyrityksen muiden osakkaiden taloudellisia etuja olisi
 asetuksen (EU, Euratom) N:o 966/2012 mukaisesti menojen hallinnoinnin kaikissa
 vaiheissa suojattava oikeasuhteisin toimenpitein, joita ovat
 sääntöjenvastaisuuksien ehkäiseminen, havaitseminen ja tutkiminen sekä
 hukattujen, aiheettomasti maksettujen tai virheellisesti käytettyjen varojen
 takaisinperintä ja tarvittaessa hallinnolliset ja taloudelliset seuraamukset.
 (27) Komission sisäisellä
 tarkastajalla olisi oltava biopohjaisten teollisuudenalojen yhteisyritykseen
 nähden samat toimivaltuudet kuin komissioon nähden.
 (28) Perussopimuksen 287 artiklan
 1 kohdan mukaan unionin perustamien elinten tai laitosten
 perustamisasiakirjoissa voidaan sulkea pois se, että Euroopan
 tilintarkastustuomioistuin tarkastaa tällaisten elinten tai laitosten tuloja ja
 menoja koskevat tilit. Asetuksen (EU, Euratom) N:o 966/2012 60 artiklan
 5 kohdan mukaisesti asetuksen (EU, Euratom) N:o 966/2012 209 artiklassa
 tarkoitettujen elinten tilit tarkastaa riippumaton tarkastuselin, joka antaa
 lausuman muun muassa tilien luotettavuudesta sekä tilien perustana olevien
 toimien laillisuudesta ja asianmukaisuudesta. Jotta vältetään päällekkäisyydet
 tilien tarkastamisessa, on perusteltua, että tilintarkastustuomioistuin ei
 tarkasta biopohjaisten teollisuudenalojen yhteisyrityksen tilejä.
 (29) Biopohjaisten
 teollisuudenalojen yhteisyrityksen perustamisen helpottamiseksi komission olisi
 vastattava sen perustamisesta ja alkuvaiheen toiminnasta siihen asti, kunnes
 yhteisyrityksellä on toiminnallinen valmius oman talousarvionsa
 täytäntöönpanoon.
 (30) Jäsenvaltiot eivät voi
 riittävällä tavalla saavuttaa biopohjaisten teollisuudenalojen yhteisyrityksen
 tavoitteita teollisen tutkimus- ja innovointitoiminnan vahvistamisessa koko
 unionissa, vaan ne voidaan päällekkäisyyksien välttämiseksi, kriittisen massan
 saavuttamiseksi ja julkisen rahoituksen optimaalisen käytön varmistamiseksi
 saavuttaa paremmin unionin tasolla Euroopan unionista tehdyn sopimuksen
 5 artiklassa vahvistettujen toissijaisuus- ja suhteellisuusperiaatteiden
 mukaisesti; tässä asetuksessa ei ylitetä sitä, mikä on näiden tavoitteiden
 saavuttamiseksi tarpeen.
 ON HYVÄKSYNYT TÄMÄN ASETUKSEN:
 1 artikla
 Perustaminen
 1. Perustetaan biopohjaisten
 teollisuudenalojen yhteisen teknologia-aloitteen toteuttamiseksi
 perussopimuksen 187 artiklassa tarkoitettu yhteisyritys, jäljempänä
 ’biopohjaisten teollisuudenalojen yhteisyritys’, 1 päivän tammikuuta 2014
 ja 31 päivän joulukuuta 2024 väliseksi ajanjaksoksi.
 2. Biopohjaisten
 teollisuudenalojen yhteisyritys on Euroopan parlamentin ja neuvoston asetuksen
 (EU, Euratom) N:o 966/2012[28]
 209 artiklassa tarkoitettu elin, jolle on annettu tehtäväksi julkisen ja
 yksityisen sektorin kumppanuuden täytäntöönpano.
 3. Biopohjaisten
 teollisuudenalojen yhteisyritys on oikeushenkilö. Yhteisyrityksellä on
 jokaisessa jäsenvaltiossa laajin näiden valtioiden kansallisen lainsäädännön
 mukaan oikeushenkilöllä oleva oikeuskelpoisuus. Se voi erityisesti hankkia tai
 luovuttaa irtainta ja kiinteää omaisuutta sekä esiintyä oikeudenkäynnin
 osapuolena.
 4. Biopohjaisten
 teollisuudenalojen yhteisyrityksen kotipaikka on Bryssel, Belgia.
 5. Biopohjaisten
 teollisuudenalojen yhteisyrityksen yhtiöjärjestys on tämän asetuksen liitteenä.
 2 artikla
 Tavoitteet
 Biopohjaisten teollisuudenalojen
 yhteisyrityksen tavoitteet ovat seuraavat:
 a) edistää Horisontti 2020
 -puiteohjelmasta ... annetun Euroopan parlamentin ja neuvoston asetuksen (EU)
 N:o.../2013 ja erityisesti Horisontti 2020 -erityisohjelmasta ... 2013 annetun
 neuvoston päätöksen N:o.../2013/EU täytäntöönpanoa;
 b) edistää biopohjaisten
 teollisuudenalojen yhteisen teknologia-aloitteen tavoitteita, jotka koskevat
 resurssitehokkaampaa ja kestävämpää vähähiilistä taloutta ja talouskasvun ja
 työllisyyden lisäämistä erityisesti maaseutualueilla kehittämällä
 eurooppalainen kestävä ja kilpailukykyinen biopohjainen teollisuus, joka
 perustuu biomassan kestävällä tavalla hankkiviin kehittyneisiin
 biojalostamoihin ja erityisesti:
 c) demonstroida tekniikoita, joiden
 avulla eurooppalaisesta biomassasta saadaan uusia kemiallisia rakenneosia,
 uusia materiaaleja ja uusia kulutushyödykkeitä ja jotka korvaavat
 fossiilispohjaisten tuotantopanosten tarpeen;
 d) kehittää liiketoimintamalleja, jotka
 yhdistävät talouden toimijat koko arvoketjussa biomassan tuotannosta ja
 biojalostamoista biopohjaisten materiaalien, kemikaalien ja polttoaineiden
 kuluttajiin, myös luomalla uusia monialaisia yhteyksiä ja tukemalla eri
 toimialojen välisiä keskittymiä; sekä
 e) perustaa edelläkävijöinä toimivia
 biojalostamoita, joissa käytetään biopohjaisten materiaalien, kemikaalien ja
 polttoaineiden teknologioita ja liiketoimintamalleja ja joiden kustannushyödyt
 ja suorituskyky tekevät niistä osoitettavasti kilpailukykyisiä
 fossiilispohjaisiin vaihtoehtoihin nähden.
 3 artikla
 Unionin rahoitusosuus
 1. Unioni osallistuu
 biopohjaisten teollisuudenalojen yhteisyrityksen hallintomenojen ja
 toimintamenojen rahoittamiseen enintään 1 000 miljoonalla eurolla, johon
 sisältyy EFTA- määrärahat. Rahoitusosuus suoritetaan Horisontti 2020
 -puiteohjelman täytäntöön panemiseksi toteutettavaan Horisontti 2020
 -erityisohjelmaan osoitetusta unionin yleisen talousarvion määrärahoista
 asetuksen (EY, Euratom) N:o 966/2012 58 artiklan 1 kohdan
 c alakohdan iv alakohdan sekä 60 ja 61 artiklan asiaa koskevien
 säännösten mukaisesti kyseisen asetuksen 209 artiklassa tarkoitetuille
 elimille.
 2. Unionin rahoitusosuutta
 koskevat järjestelyt vahvistetaan valtuutussopimuksessa ja vuotuisissa
 määrärahojen siirtoja koskevissa sopimuksissa, jotka unionin puolesta toimiva
 komissio ja biopohjaisten teollisuudenalojen yhteisyritys tekevät.
 3. Edellä 2 kohdassa
 tarkoitetussa valtuutussopimuksessa määrätään asetuksen (EU, Euratom) N:o
 966/2012 58 artiklan 3 kohdassa ja 60 ja 61 artiklassa sekä
 komission delegoidun asetuksen (EU) N:o 1268/2012 40 artiklassa
 esitetyistä seikoista sekä muun muassa seuraavista seikoista:
 a) vaatimukset, jotka koskevat biopohjaisten
 teollisuudenalojen yhteisyrityksen osallistumista päätöksen N:o.../EU
 [”Horisontti 2020” -puiteohjelman täytäntöönpanoa koskeva erityisohjelma]
 liitteessä II tarkoitettuihin asiaankuuluviin suorituskykyindikaattoreihin;
 b) vaatimukset, jotka koskevat biopohjaisten
 teollisuudenalojen yhteisyrityksen osallistumista päätöksen N:o.../EU
 [”Horisontti 2020” -puiteohjelman täytäntöönpanoa koskeva erityisohjelma]
 liitteessä III tarkoitettuun seurantaan;
 c) erityiset biopohjaisten
 teollisuudenalojen yhteisyrityksen toimintaan liittyvät
 suorituskykyindikaattorit;
 d) tietojen toimittamista koskevat
 järjestelyt sen varmistamiseksi, että komissio pystyy täyttämään tulosten
 levittämistä ja raportointia koskevat velvoitteensa;
 e) henkilöstöresurssien käyttö ja niihin
 tehtävät muutokset, erityisesti palvelukseenotto tehtäväryhmän, palkkaluokan ja
 ura-alueen mukaan, uudelleenluokittelu ja henkilöstön määrän muutokset.
 4 artikla
 Muiden osakkaiden kuin unionin rahoitusosuudet
 1. Muut biopohjaisten
 teollisuudenalojen yhteisyrityksen osakkaat kuin unioni suorittavat tai ne
 huolehtivat, että niihin kuuluvat oikeussubjektit suorittavat yhteensä
 vähintään 2 800 miljoonan euron kokonaisrahoitusosuuden 1 artiklassa
 tarkoitettuna aikana.
 2. Edellä 1 kohdassa
 tarkoitettu rahoitusosuus muodostuu
 a) biopohjaisten teollisuudenalojen
 yhteisyritykselle suoritettavista osuuksista liitteessä olevan
 yhtiöjärjestyksen 12 lausekkeen 2 kohdan, 12 lausekkeen
 3 kohdan b alakohdan ja 12 lausekkeen 3 kohdan
 c alakohdan mukaisesti;
 b) muiden yhteisyrityksen osakkaiden kuin
 unionin tai niihin kuuluvien oikeussubjektien 1 artiklassa tarkoitettuna
 aikana suorittamista vähintään 1 800 miljoonan euron
 luontoissuorituksista, jotka vastaavat niille biopohjaisten teollisuudenalojen
 yhteisyrityksen työohjelman ulkopuolella toteutetuista, biopohjaisten
 teollisuudenalojen yhteisen teknologia-aloitteen tavoitteita edistävistä
 täydentävistä toimista aiheutuvia kustannuksia. Unionin muista
 rahoitusohjelmista voidaan myöntää tukea tällaisten kustannusten kattamiseksi
 asiaa koskevien sääntöjen ja menettelyjen mukaisesti. Tällainen unionin
 rahoitus ei voi korvata muiden osakkaiden kuin unionin tai niihin kuuluvien
 oikeussubjektien luontoissuorituksia.
 Biopohjaisten teollisuudenalojen yhteisyritys ei
 voi myöntää rahoitustukea edellä alakohdassa b tarkoitettuihin
 kustannuksiin. Täydentävät toimet vahvistetaan vuosittaisessa täydentävien
 toimien suunnitelmassa, jossa esitetään arvio edellä mainittujen suoritusten
 arvosta.
 3. Biopohjaisten
 teollisuudenalojen yhteisyrityksen muiden osakkaiden kuin unionin on
 ilmoitettava biopohjaisten teollisuudenalojen yhteisyrityksen
 hallintoneuvostolle vuosittain viimeistään 31 päivänä tammikuuta kunakin
 edellisenä varainhoitovuotena suoritettujen edellä 2 kohdassa
 tarkoitettujen osuuksien arvo.
 4. Edellä 2 kohdan
 b alakohdassa sekä liitteessä olevan yhtiöjärjestyksen 12 lausekkeen
 3 kohdan c alakohdassa tarkoitettujen osuuksien arvon
 määrittelemiseksi kustannukset määritetään asianomaisten oikeussubjektien
 tavanomaisten kustannuslaskentakäytäntöjen, kunkin oikeushenkilön
 sijoittautumisvaltiossa sovellettavien kirjanpitosäännösten sekä sovellettavien
 kansainvälisten tilinpäätösstandardien (IAS-standardien/ IFRS-standardien)
 mukaisesti. Asianomaisen oikeussubjektin nimittämä riippumaton ulkopuolinen
 tilintarkastaja varmentaa kyseiset kustannukset. Biopohjaisten
 teollisuudenalojen yhteisyritys tarkistaa suoritusten arvon määrittelyn. Jos
 epävarmuuksia tämän jälkeen on edelleen, biopohjaisten teollisuudenalojen
 yhteisyritys voi suorittaa tilintarkastuksen.
 5. Komissio voi päättää lopettaa
 biopohjaisten teollisuudenalojen yhteisyritykselle suoritettavan unionin
 rahoitusosuuden maksamisen, vähentää sitä suhteellisesti tai keskeyttää sen
 taikka käynnistää liitteessä olevan yhtiöjärjestyksen 20 lausekkeen 2 kohdassa
 tarkoitetun purkamismenettelyn, jos muut osakkaat tai niihin kuuluvat
 oikeussubjektit eivät suorita 2 kohdassa tarkoitettuja osuuksia tai jos ne
 suorittavat ne osittain tai myöhässä.
 5 artikla
 Varainhoitoa koskevat säännökset
 Biopohjaisten teollisuudenalojen yhteisyritys
 hyväksyy erilliset varainhoitoa koskevat säännöksensä asetuksen (EU, Euratom)
 N:o 966/2012 209 artiklan mukaisesti ja asetuksen (EU) N:o... [julkisen ja
 yksityisen sektorin kumppanuuksien varainhoidon malliasetuksesta annettu delegoitu
 asetus] mukaisesti.
 6 artikla
 Henkilöstö
 1. Biopohjaisten
 teollisuudenalojen yhteisyrityksen palveluksessa olevaan henkilöstöön
 sovelletaan Euroopan unionin virkamiehiin sovellettavia henkilöstösääntöjä ja
 unionin muuta henkilöstöä koskevia palvelussuhteen ehtoja, sellaisina kuin ne
 ovat vahvistettuina neuvoston asetuksessa (ETY, Euratom, EHTY) N:o 259/68[29], sekä näiden
 henkilöstösääntöjen ja muuta henkilöstöä koskevien palvelussuhteen ehtojen
 täytäntöönpanosääntöjä, jotka on annettu Euroopan unionin toimielinten
 yhteisellä päätöksellä.
 2. Hallintoneuvosto käyttää
 biopohjaisten teollisuudenalojen yhteisyrityksen henkilöstön suhteen sitä
 toimivaltaa, joka kuuluu nimittävälle viranomaiselle henkilöstösääntöjen mukaan
 ja työsopimusten tekemiseen toimivaltaiselle viranomaiselle muuta henkilöstöön
 koskevien palvelussuhteen ehtojen mukaan, jäljempänä ’nimittävän viranomaisen
 toimivalta’.
 Hallintoneuvosto tekee henkilöstösääntöjen
 110 artiklan mukaisesti henkilöstösääntöjen 2 artiklan 1 kohtaan
 ja muuta henkilöstöä koskevien palvelussuhteen ehtojen 6 artiklaan
 perustuvan päätöksen, jolla siirretään nimittävän viranomaisen toimivalta
 toimitusjohtajalle ja määritellään olosuhteet, joissa toimivallan siirto
 voidaan keskeyttää. Toimitusjohtajalla on valtuudet siirtää tämä toimivalta
 edelleen.
 Jos poikkeukselliset olosuhteet sitä edellyttävät,
 hallintoneuvosto voi tekemällään päätöksellä tilapäisesti keskeyttää
 toimitusjohtajalle siirretyn nimittävän viranomaisen toimivallan ja hänen
 edelleen siirtämänsä nimittävän viranomaisen toimivallan ja käyttää kyseistä
 toimivaltaa itse tai siirtää sen jollekin jäsenistään tai jollekulle
 yhteisyrityksen henkilöstöön kuuluvalle, joka on muu kuin toimitusjohtaja.
 3. Hallintoneuvosto vahvistaa
 tarvittavat henkilöstösääntöjen ja muuta henkilöstöä koskevien palvelussuhteen
 ehtojen täytäntöönpanoa koskevat säännökset henkilöstösääntöjen
 110 artiklan mukaisesti.
 4. Henkilöstöresurssit
 määritellään biopohjaisten teollisuudenalojen yhteisyrityksen
 henkilöstötaulukossa, josta käy ilmi väliaikaisten toimien määrä
 tehtäväryhmittäin ja palkkaluokittain sekä sopimussuhteisen henkilöstön määrä
 kokoaikaisina työntekijöinä ilmaistuna yhteisyrityksen vuotuisen talousarvion
 mukaisesti.
 5. Biopohjaisten
 teollisuudenalojen yhteisyrityksen henkilöstö koostuu väliaikaisista
 toimihenkilöistä ja sopimussuhteisista toimihenkilöistä.
 6. Biopohjaisten
 teollisuudenalojen yhteisyritys vastaa kaikista henkilöstömenoista.
 7 artikla
 Kansalliset asiantuntijat ja harjoittelijat
 1. Biopohjaisten
 teollisuudenalojen yhteisyritys voi käyttää kansallisia asiantuntijoita tai
 harjoittelijoita, jotka eivät ole yhteisyrityksen työntekijöitä. Kansallisten
 asiantuntijoiden lukumäärä kokopäiväisinä työntekijöinä ilmaistuna lisätään
 tämän asetuksen 6 artiklan 4 kohdassa tarkoitettuihin henkilöstöä
 koskeviin tietoihin vuotuisen talousarvion mukaisesti.
 2. Hallintoneuvosto hyväksyy
 päätöksen, jossa vahvistetaan biopohjaisten teollisuudenalojen yhteisyrityksen
 palvelukseen tilapäisesti siirrettäviin kansallisiin asiantuntijoihin sekä
 harjoittelijoiden käyttöön sovellettavat säännöt.
 8 artikla
 Erioikeudet ja vapaudet
 Biopohjaisten teollisuudenalojen
 yhteisyritykseen ja sen henkilöstöön sovelletaan Euroopan unionin
 erioikeuksista ja vapauksista tehtyä pöytäkirjaa.
 9 artikla
 Biopohjaisten teollisuudenalojen yhteisyrityksen
 korvausvastuu
 1. Biopohjaisten
 teollisuudenalojen yhteisyrityksen sopimusperusteinen korvausvastuu
 määritellään asiaa koskevissa sopimusmääräyksissä ja kulloiseenkin sopimukseen,
 päätökseen tai hankintasopimukseen sovellettavassa lainsäädännössä.
 2. Muuta kuin sopimukseen
 perustuvaa vastuuta koskevissa asioissa biopohjaisten teollisuudenalojen
 yhteisyrityksen on korvattava henkilöstönsä tehtäviään suorittaessaan
 aiheuttamat vahingot jäsenvaltioiden lainsäädännön yhteisten yleisten
 periaatteiden mukaisesti.
 3. Kaikkien 1 ja 2 kohdassa
 tarkoitettuun vastuuseen liittyvien biopohjaisten teollisuudenalojen
 yhteisyrityksen maksujen ja vastuuseen liittyvien kulujen ja kustannusten
 katsotaan olevan biopohjaisten teollisuudenalojen yhteisyrityksen menoja, jotka
 katetaan biopohjaisten teollisuudenalojen yhteisyrityksen varoista.
 4. Biopohjaisten
 teollisuudenalojen yhteisyritys vastaa yksin velvoitteistaan.
 10 artikla
 Unionin tuomioistuimen toimivalta ja sovellettava
 lainsäädäntö
 1. Unionin tuomioistuimella on
 toimivalta perussopimuksessa määrätyin edellytyksin sekä seuraavissa
 tapauksissa:
 a) kaikissa osakkaiden välisissä riidoissa,
 jotka koskevat tämän asetuksen sisältöä;
 b) biopohjaisten teollisuudenalojen
 yhteisyrityksen tekemissä sopimuksissa, päätöksissä tai hankintasopimuksissa
 olevan välityslausekkeen nojalla;
 c) riidoissa, jotka koskevat biopohjaisten
 teollisuudenalojen yhteisyrityksen henkilöstön tehtäviään suorittaessaan
 aiheuttamien vahinkojen korvaamista;
 d) kaikissa biopohjaisten teollisuudenalojen
 yhteisyrityksen ja sen henkilöstön välisissä riidoissa unionin virkamiehiin
 sovellettavissa henkilöstösäännöissä määrätyin tai unionin muuta henkilöstöä
 koskevista palvelussuhteen ehdoista johtuvin rajoituksin ja edellytyksin.
 2. Niiden kysymysten osalta,
 joista ei säädetä tässä asetuksessa tai unionin muissa säädöksissä, sovelletaan
 sen valtion lainsäädäntöä, jossa biopohjaisten teollisuudenalojen
 yhteisyrityksen kotipaikka sijaitsee.
 11 artikla
 Arviointi
 1. Komissio suorittaa biopohjaisten
 teollisuudenalojen yhteisyrityksen väliarvioinnin 31 päivään joulukuuta 2017
 mennessä. Komissio toimittaa väliarvioinnin johtopäätökset ja niihin liittyvät
 huomautuksensa Euroopan parlamentille ja neuvostolle viimeistään 30 päivä
 kesäkuuta 2018.
 2. Komissio voi 1 kohdassa
 tarkoitetun väliarvioinnin johtopäätösten perusteella ryhtyä 4 artiklan 5
 kohdan mukaisiin toimiin tai muihin asianmukaisiin toimiin.
 3. Komissio laatii
 loppuarvioinnin biopohjaisten teollisuudenalojen yhteisyrityksestä kuuden
 kuukauden kuluessa biopohjaisten teollisuudenalojen yhteisyrityksen
 purkamisesta mutta viimeistään kahden vuoden kuluttua liitteessä olevan
 yhtiöjärjestyksen 20 lausekkeessa tarkoitetun purkamismenettelyn
 aloittamisesta. Kyseisen loppuarvioinnin tulokset esitetään Euroopan
 parlamentille ja neuvostolle.
 12 artikla
 Vastuuvapaus
 1. Biopohjaisten
 teollisuudenalojen yhteisyrityksen talousarvion täytäntöönpanoa koskeva
 vastuuvapaus myönnetään unionin rahoitusosuuden osalta osana perussopimuksen
 319 artiklassa säädettyä menettelyä, jossa Euroopan parlamentti myöntää
 neuvoston suosituksesta vastuuvapauden komissiolle.
 2. Biopohjaisten
 teollisuudenalojen yhteisyritys toimii täydessä yhteistyössä
 vastuuvapausmenettelyssä mukana olevien toimielimien kanssa ja antaa tarvittaessa
 kaikki lisätiedot. Tässä yhteydessä biopohjaisten teollisuudenalojen
 yhteisyrityksen voidaan edellyttää olevan edustettuna asianomaisten
 toimielinten tai elinten kanssa pidetyissä kokouksissa ja avustavan komission
 valtuutettua tulojen ja menojen hyväksyjää.
 13 artikla
 Jälkikäteen tehtävät tarkastukset
 1. Biopohjaisten
 teollisuudenalojen yhteisyritys suorittaa jälkikäteen tehtävät epäsuorien
 toimien menojen tarkastukset asetuksen (EU) N:o... [Horisontti 2020
 -puiteohjelma] 23 artiklan mukaisesti osana Horisontti 2020-puiteohjelman
 epäsuoria toimia.
 2. Johdonmukaisuuden
 varmistamiseksi komissio voi päättää, että se suorittaa 1 kohdassa
 tarkoitetut tarkastukset.
 14 artikla
 Osakkaiden taloudellisten etujen suojaaminen
 1. Rajoittamatta liitteessä
 olevan yhtiöjärjestyksen 16 lausekkeen 4 kohdan soveltamista biopohjaisten
 teollisuudenalojen yhteisyritys sallii komission henkilöstön jäsenten ja
 komission valtuuttamien henkilöiden sekä tilintarkastustuomioistuimen pääsyn
 sen toimipaikkoihin ja tiloihin ja antaa heidän käyttöönsä kaikki, myös
 sähköiset, tiedot, joita tarvitaan tarkastusten toimittamiseksi.
 2. Euroopan
 petostentorjuntavirasto (OLAF) voi suorittaa tutkimuksia, muun muassa paikan
 päällä tehtäviä tarkastuksia ja todentamisia, Euroopan petostentorjuntaviraston
 (OLAF) tutkimuksista 25 päivänä toukokuuta 1999 annetussa Euroopan parlamentin
 ja neuvoston asetuksessa (EY) N:o 1073/1999[30]
 ja komission paikan päällä suorittamista tarkastuksista ja todentamisista
 Euroopan yhteisöjen taloudellisiin etuihin kohdistuvien petosten ja muiden
 väärinkäytösten estämiseksi 11 päivänä marraskuuta 1996 annetussa neuvoston
 asetuksessa (Euratom, EY) N:o 2185/96[31]
 vahvistettujen säännösten ja menettelyjen mukaisesti sen selvittämiseksi, onko
 tämän asetuksen perusteella rahoitettuihin sopimuksiin, päätöksiin tai
 hankintasopimuksiin liittynyt unionin taloudellisia etuja vahingoittavia
 petoksia, lahjontaa tai muuta laitonta toimintaa.
 3. Tämän asetuksen
 täytäntöönpanosta seurauksena olevissa sopimuksissa, päätöksissä tai hankintasopimuksissa
 on oltava määräyksiä, joissa nimenomaisesti annetaan komissiolle, biopohjaisten
 teollisuudenalojen yhteisyritykselle, tilintarkastustuomioistuimelle ja
 OLAFille valtuudet tehdä tällaisia tarkastuksia ja tutkimuksia kukin oman
 toimivaltansa mukaisesti, sanotun kuitenkaan rajoittamatta 1 ja 2 kohdan
 soveltamista.
 4. Biopohjaisten
 teollisuudenalojen yhteisyrityksen on varmistettava, että osakkaiden
 taloudelliset edut suojataan asianmukaisesti suorittamalla tai teettämällä
 tarvittavat sisäiset ja ulkopuoliset tarkastukset.
 5. Biopohjaisten
 teollisuudenalojen yhteisyritys liittyy Euroopan parlamentin, neuvoston ja
 komission 25 päivänä toukokuuta 1999 tekemään toimielinten väliseen
 sopimukseen Euroopan petostentorjuntaviraston (OLAF) sisäisistä tutkimuksista[32]. Biopohjaisten
 teollisuudenalojen yhteisyritys päättää tarvittavista järjestelyistä OLAFin
 suorittamien sisäisten tutkimusten helpottamiseksi.
 15 artikla
 Luottamuksellisuus
 Biopohjaisten teollisuudenalojen
 yhteisyrityksen on suojattava sellaiset arkaluonteiset tiedot, joiden
 paljastaminen voisi haitata sen osakkaiden tai biopohjaisten teollisuudenalojen
 yhteisyrityksen toimintaan osallistuvien etuja, sanotun kuitenkaan
 rajoittamatta 16 artiklan soveltamista.
 16 artikla
 Avoimuus
 1. Biopohjaisten teollisuudenalojen
 yhteisyrityksen hallussa pitämiin asiakirjoihin sovelletaan Euroopan
 parlamentin, neuvoston ja komission asiakirjojen saamisesta yleisön
 tutustuttavaksi annettua Euroopan parlamentin ja neuvoston asetusta (EY)
 N:o 1049/2001[33].
 2. Biopohjaisten
 teollisuudenalojen yhteisyrityksen hallintoneuvosto voi hyväksyä asetuksen (EY)
 N:o 1049/2001 täytäntöönpanoa koskevia käytännön järjestelyitä.
 3. Rajoittamatta sitä, mitä 10
 artiklassa säädetään, biopohjaisten teollisuudenalojen yhteisyrityksen
 asetuksen (EY) N:o 1049/2001 8 artiklan mukaisesti tekemistä päätöksistä
 voidaan tehdä kantelu Euroopan oikeusasiamiehelle perussopimuksen 228
 artiklassa määrättyjen edellytysten mukaisesti.
 17 artikla
 Osallistumista ja tulosten levittämistä koskevat
 säännöt
 Asetusta (EU) N:o.... [Horisontti 2020
 -puiteohjelman osallistumista ja tulosten levittämistä koskevat säännöt]
 sovelletaan biopohjaisten teollisuudenalojen yhteisyrityksen rahoittamiin
 toimiin. Kyseisen asetuksen mukaisesti biopohjaisten teollisuudenalojen yhteisyrityksen
 katsotaan olevan rahoituselin, joka antaa taloudellista tukea liitteessä olevan
 yhtiöjärjestyksen 1 lausekkeen mukaisiin epäsuoriin toimiin.
 18 artikla
 Isäntävaltion tarjoama tuki
 Biopohjaisten teollisuudenalojen yhteisyritys
 ja valtio, jossa sen kotipaikka sijaitsee, voivat tehdä hallinnollisen
 sopimuksen kyseisen valtion biopohjaisten teollisuudenalojen yhteisyritykselle
 myöntämistä erioikeuksista ja vapauksista sekä muusta sen biopohjaisten
 teollisuudenalojen yhteisyritykselle antamasta tuesta.
 19 artikla
 Ensi vaiheen toimet
 1. Komissio vastaa biopohjaisten
 teollisuudenalojen yhteisyrityksen perustamisesta ja alkuvaiheen toiminnasta
 siihen asti, kunnes biopohjaisten teollisuudenalojen yhteisyrityksellä on
 toiminnallinen valmius oman talousarvionsa toteuttamiseen. Komissio toteuttaa
 unionin oikeuden mukaisesti kaikki tarpeelliset toimet yhteistyössä muiden
 osakkaiden ja biopohjaisten teollisuudenalojen yhteisyrityksen toimivaltaisten
 elinten kanssa.
 2. Tätä varten
 a) siihen asti, kunnes hallintoneuvoston
 liitteessä olevan 8 lausekkeen mukaisesti nimittämä toimitusjohtaja
 aloittaa tehtävänsä, komissio voi nimetä komission virkamiehen, joka toimii
 väliaikaisena toimitusjohtajana ja hoitaa toimitusjohtajalle kuuluvia tehtäviä
 ja jota voi avustaa rajattu määrä komission virkamiehiä;
 b) poiketen siitä, mitä tämän asetuksen
 6 artiklan 2 kohdassa säädetään, väliaikainen toimitusjohtaja käyttää
 nimittävän viranomaisen toimivaltaa;
 c) komissio voi väliaikaisesti nimittää
 tehtäviin rajoitetun määrän virkamiehiään.
 3. Väliaikaisena tehtäviään
 hoitava toimitusjohtaja voi antaa luvan hallintoneuvoston hyväksymiin
 biopohjaisten teollisuudenalojen yhteisyrityksen vuotuisista
 talousarviomäärärahoista maksettaviin maksuihin ja tehdä sopimuksia, päätöksiä
 ja hankintasopimuksia, muun muassa henkilöstön palvelukseenottoa koskevia
 sopimuksia, sen jälkeen, kun biopohjaisten teollisuudenalojen yhteisyrityksen
 henkilöstötaulukko on hyväksytty.
 4. Väliaikaisena tehtäviään
 hoitava toimitusjohtaja määrittää yhteisymmärryksessä biopohjaisten
 teollisuudenalojen yhteisyrityksen toimitusjohtajan kanssa ja hallintoneuvoston
 hyväksynnän saatuaan ajankohdan, jolloin biopohjaisten teollisuudenalojen
 yhteisyrityksellä on valmius oman talousarvionsa toteuttamiseen. Kyseisestä
 päivästä lähtien komissio pidättäytyy tekemästä maksusitoumuksia ja
 suorittamasta maksuja biopohjaisten teollisuudenalojen yhteisyrityksen toimien
 osalta.
 20 artikla
 Voimaantulo
 Tämä asetus tulee voimaan
 kahdentenakymmenentenä päivänä sen jälkeen, kun se on julkaistu Euroopan
 unionin virallisessa lehdessä.
 Tämä
 asetus on kaikilta osiltaan velvoittava, ja sitä sovelletaan sellaisenaan
 kaikissa jäsenvaltioissa.
 Tehty Brysselissä
 Neuvoston
 puolesta
 Puheenjohtaja
 LIITE
 BIOPOHJAISTEN TEOLLISUUDENALOJEN
 YHTEISYRITYKSEN YHTIÖJÄRJESTYS
 1 –
 Tehtävät
 Biopohjaisten
 teollisuudenalojen yhteisyritys huolehtii seuraavista tehtävistä:
 (a)
 biopohjaisten teollisuudenalojen yhteisen
 teknologia-aloitteen perustaminen ja kestävän hallinnoinnin varmistaminen;
 (b)
 tarvittavien julkisen ja yksityisen sektorin
 voimavarojen hankkiminen;
 (c)
 tiiviin ja pitkäaikaisen unionin, alan teollisuuden
 ja muiden sidosryhmien välisen yhteistyön luominen ja sen kehittäminen;
 (d)
 biopohjaisten teollisuudenalojen yhteisen
 teknologia-aloitteen tehokkuuden varmistaminen;
 (e)
 kriittisen tutkimusmassan saavuttaminen, jota
 tarvitaan pitkän aikavälin ohjelman käynnistämiseen;
 (f)
 biopohjaisten teollisuudenalojen yhteisyrityksen
 tavoitteiden saavuttamisessa tapahtuneen edistyksen seuranta;
 (g)
 tutkimuksen ja innovoinnin epäsuorien toimien taloudellinen
 tukeminen pääasiassa avustusten avulla;
 (h)
 tiedottamis-, viestintä-, tulosten hyödyntämis- ja
 levittämistoimista huolehtiminen soveltuvin osin asetuksen (EU) N:o.../2013
 [Horisontti 2020 -puiteohjelma] 22 artiklan säännöksiä soveltaen;
 (i)
 kaikkien muiden sellaisen tehtävien suorittaminen,
 jota tarvitaan tämän asetuksen 2 artiklassa tarkoitettujen tavoitteiden
 saavuttamiseen.
 2 –
 Osakkaat
 1. Biopohjaisten
 teollisuudenalojen yhteisyrityksen osakkaat ovat seuraavat:
 (a)
 Euroopan unioni, jota edustaa komissio;
 (b)
 tämän yhtiöjärjestyksen kirjallisella
 vahvistuksella tapahtuvan hyväksymisen jälkeen Bio-based Industries Consortium
 Aisbl (biopohjaisten teollisuudenalojen yhteenliittymä, jäljempänä ’BIC’),
 Belgian lainsäädännön mukaisesti perustettu voittoa tavoittelematon järjestö
 (rekisterinumero: 0521-857-822), jonka pysyvä toimipaikka on Bryssel, Belgia
 3 –
 Osakkuuden muutokset
 1. Mikä tahansa oikeussubjekti,
 joka tukee suoraan tai välillisesti tutkimusta ja innovointia jäsenvaltiossa
 tai Horisontti 2020 -puiteohjelmaan assosioituneessa maassa, voi hakea
 biopohjaisten teollisuudenalojen yhteisyrityksen osakkuutta edellyttäen, että
 se suorittaa osuuden 12 lausekkeessa tarkoitettuun rahoitukseen, jolla
 tähdätään tämän asetuksen 2 artiklan mukaisiin biopohjaisten teollisuudenalojen
 yhteisyrityksen tavoitteisiin.
 2. Kaikki biopohjaisten
 teollisuudenalojen yhteisyrityksen osakkuushakemukset, joihin on liitetty
 ehdotus 5 lausekkeessa esitetyn hallintoneuvoston kokoonpanon
 mukauttamisesta, osoitetaan hallintoneuvostolle.
 3. Hallintoneuvosto arvioi
 kunkin hakemuksen ja ottaa huomioon hakijan merkityksen ja mahdollisen
 lisäarvon biopohjaisten teollisuudenalojen yhteisyrityksen tavoitteiden
 saavuttamisen kannalta. Tämän jälkeen se tekee hakemuksesta päätöksen.
 4. Osakas voi luopua
 osakkuudestaan biopohjaisten teollisuudenalojen yhteisyrityksessä. Osakkuudesta
 luopuminen tulee voimaan peruuttamattomasti kuuden kuukauden kuluttua
 luopumisilmoituksen antamisesta muille osakkaille. Tämän jälkeen entinen osakas
 vapautetaan kaikista velvoitteista lukuun ottamatta velvollisuuksia, jotka
 biopohjaisten teollisuudenalojen yhteisyritys on hyväksynyt tai jotka ovat
 aiheutuneet ennen osakkuudesta luopumista.
 5. Biopohjaisten
 teollisuudenalojen yhteisyrityksen osakkuutta ei voi luovuttaa kolmannelle
 osapuolelle ilman hallintoneuvoston etukäteistä suostumusta.
 6. Biopohjaisten
 teollisuudenalojen yhteisyritys julkaisee verkkosivuillaan välittömästi
 kaikkien osakkuudessa tapahtuneiden tämän lausekkeen mukaisten muutosten
 jälkeen ajantasaisen luettelon biopohjaisten teollisuudenalojen yhteisyrityksen
 osakkaista yhdessä tällaisten muutosten voimaantulopäivän kanssa.
 4 –
 Biopohjaisten teollisuudenalojen yhteisyrityksen organisaatio
 1. Biopohjaisten
 teollisuudenalojen yhteisyrityksen elimet ovat
 (c)
 hallintoneuvosto;
 (d)
 toimitusjohtaja;
 (e)
 tieteellinen komitea;
 (f)
 valtioiden edustajien ryhmä.
 2. Tieteellinen komitea ja
 valtioiden edustajien ryhmä ovat biopohjaisten teollisuudenalojen
 yhteisyrityksen neuvoa-antavia elimiä.
 5 –
 Hallintoneuvoston kokoonpano
 1. Hallintoneuvoston kokoonpano
 on seuraava:
 –
 viisi komission edustajaa;
 –
 viisi yksityisten osakkaiden edustajaa, joista
 vähintään yhden olisi oltava pienten ja keskisuurten yritysten edustaja.
 6 –
 Hallintoneuvoston toiminta
 1. Komissiolla on
 50 prosenttia äänioikeuksista. Komission äänioikeus on jakamaton.
 Yksityisillä osakkailla on yhtä monta ääntä. Osakkaiden on parhaansa mukaan
 pyrittävä yhteisymmärrykseen. Jos yhteisymmärrykseen ei päästä,
 hallintoneuvosto tekee päätökset vähintään 75 prosentin ääntenenemmistöllä,
 mukaan luettuina niiden edustajien äänet, jotka eivät ole läsnä.
 2. Hallintoneuvosto valitsee
 puheenjohtajansa kahden vuoden mittaiseksi kaudeksi.
 3. Hallintoneuvosto kokoontuu
 sääntömääräiseen istuntoon kahdesti vuodessa. Se voi pitää ylimääräisiä kokouksia
 komission pyynnöstä tai yksityisten osakkaiden edustajien enemmistön taikka
 puheenjohtajan pyynnöstä. Hallintoneuvosto kokoontuu puheenjohtajansa kutsusta,
 ja kokoukset pidetään tavallisesti biopohjaisten teollisuudenalojen
 yhteisyrityksen kotipaikassa.
 Toimitusjohtajalla on oikeus osallistua asioiden
 käsittelyyn, mutta hänellä ei ole äänioikeutta.
 Valtioiden edustajien ryhmän puheenjohtajalla on
 oikeus osallistua hallintoneuvoston kokouksiin tarkkailijana.
 Hallintoneuvosto voi tapauskohtaisesti kutsua
 muita henkilöitä, erityisesti unionin alueviranomaisten ja
 kansalaisyhteiskunnan edustajia, osallistumaan tarkkailijoina kokouksiinsa.
 Osakkaiden edustajat eivät ole henkilökohtaisesti
 korvausvastuussa edustajan ominaisuudessa hallintoneuvostossa tekemistään
 toimista.
 Hallintoneuvosto vahvistaa työjärjestyksensä.
 7 –
 Hallintoneuvoston tehtävät
 1. Hallintoneuvostolla on
 yleinen vastuu biopohjaisten teollisuudenalojen yhteisyrityksen strategisesta
 suuntaamisesta ja toimista, ja se valvoo biopohjaisten teollisuudenalojen
 yhteisyrityksen toimien toteuttamista.
 2. Hallintoneuvosto hoitaa
 erityisesti seuraavat tehtävät:
 (g)
 arvioi, hyväksyy tai hylkää uudet
 osakkuushakemukset 3 lausekkeen mukaisesti;
 (h)
 päättää biopohjaisten teollisuudenalojen
 yhteisyrityksen osakkuuden irtisanomisesta, jos osakas ei täytä velvoitteitaan;
 (i)
 hyväksyy biopohjaisten teollisuudenalojen
 yhteisyrityksen varainhoitoa koskevat säännökset tämän asetuksen
 5 artiklan mukaisesti;
 (j)
 hyväksyy biopohjaisten teollisuudenalojen
 yhteisyrityksen vuotuisen talousarvion, mukaan luettuna henkilöstötaulukko,
 jossa ilmoitetaan väliaikaisten toimien määrä tehtäväryhmittäin ja
 palkkaluokittain sekä sopimussuhteisen henkilöstön ja kansallisten
 asiantuntijoiden lukumäärä kokoaikaisina työpaikkoina ilmoitettuna;
 (k)
 käyttää nimittävän viranomaisen toimivaltaa
 henkilöstöasioissa tämän asetuksen 6 artiklan 2 kohdan mukaisesti;
 (l)
 nimittää tai erottaa toimitusjohtajan tai jatkaa
 tämän toimikautta, opastaa toimitusjohtajaa sekä valvoo hänen suoriutumista
 tehtävistään;
 (m)
 hyväksyy toimitusjohtajan suosituksesta
 9 lausekkeen 5 kohdassa tarkoitetun ohjelmatoimiston
 organisaatiorakenteen;
 (n)
 hyväksyy toimitusjohtajan ehdotuksesta vuotuisen
 työsuunnitelman ja vastaavat menoarviot valtioiden edustajien ryhmää ja
 tieteellistä komiteaa kuultuaan;
 (o)
 hyväksyy tämän asetuksen 4 artiklan
 2 kohdan b alakohdassa tarkoitetun vuotuisen täydentävien toimien
 suunnitelman yksityisten osakkaiden ehdotuksen perusteella ja kuultuaan
 tarvittaessa tilapäistä neuvoa-antava ryhmää;
 (p)
 hyväksyy vuotuisen tilinpäätöksen;
 (q)
 hyväksyy vuotuisen toimintakertomuksen ja sitä
 vastaavan menoselvityksen;
 (r)
 järjestää tarpeen mukaan biopohjaisten
 teollisuudenalojen yhteisyrityksen sisäisen tarkastustoiminnon toteutuksen;
 (s)
 hyväksyy ehdotuspyynnöt sekä tarvittaessa
 ehdotusten jättämistä, arviointia ja valintaa koskevat säännöt sekä myöntämis-
 ja uudelleentarkastelumenettelyiden säännöt;
 (t)
 hyväksyy rahoitettaviksi valituista toimista
 laaditun luettelon;
 (u)
 vahvistaa biopohjaisten teollisuudenalojen
 yhteisyrityksen viestintäpolitiikan toimitusjohtajan suosituksesta;
 (v)
 antaa tarvittaessa täytäntöönpanosääntöjä tämän
 asetuksen 6 artiklan 3 kohdan mukaisesti;
 (w)
 antaa tarvittaessa biopohjaisten teollisuudenalojen
 yhteisyrityksen palvelukseen tilapäisesti siirrettäviin kansallisiin
 asiantuntijoihin ja harjoittelijoiden käyttöön sovellettavat säännöt tämän
 asetuksen 7 artiklan mukaisesti;
 (x)
 perustaa tarvittaessa biopohjaisten
 teollisuudenalojen yhteisyrityksen elinten lisäksi neuvoa-antavia ryhmiä;
 (y)
 toimittaa komissiolle tarvittaessa kaikki tämän
 asetuksen muuttamista koskevat biopohjaisten teollisuudenalojen yhteisyrityksen
 osakkaiden pyynnöt;
 (z)
 vastaa sellaisista tehtävistä, joita ei ole
 nimenomaisesti osoitettu jollekin biopohjaisten teollisuudenalojen
 yhteisyrityksen elimistä; hallintoneuvosto voi osoittaa tällaiset tehtävät
 joillekin näistä elimistä.
 8 –
 Toimitusjohtajan nimittäminen, irtisanominen tai toimikauden jatkaminen
 1. Hallintoneuvosto nimittää
 toimitusjohtajan komission avointa ja läpinäkyvää menettelyä noudattaen
 laatiman ehdokasluettelon perusteella. Komissio kutsuu tarvittaessa
 biopohjaisten teollisuudenalojen yhteisyrityksen muiden osakkaiden edustajia
 mukaan valintamenettelyyn.
 Erityisesti valintamenettelyn
 esivalintavaiheessa on taattava biopohjaisten teollisuudenalojen
 yhteisyrityksen muiden osakkaiden edustajien asianmukainen edustus. Tätä varten
 biopohjaisten teollisuudenalojen yhteisyrityksen yksityisosakkaat nimittävät
 hallintoneuvoston puolesta yhteisellä sopimuksella edustajan ja tarkkailijan.
 2. Toimitusjohtaja on
 henkilöstön jäsen, ja hänet otetaan palvelukseen biopohjaisten
 teollisuudenalojen yhteisyrityksen väliaikaisena toimihenkilönä unionin muuta
 henkilöstöä koskevien palvelussuhteen ehtojen 2 artiklan a alakohdan
 mukaisesti.
 Toimitusjohtajan työsopimusta tehtäessä
 biopohjaisten teollisuudenalojen yhteisyritystä edustaa hallintoneuvoston
 puheenjohtaja.
 3. Toimitusjohtajan
 toimikausi on kolme vuotta. Kyseisen toimikauden päätyessä komissio laatii
 toimitusjohtajan toiminnasta ja biopohjaisten teollisuudenalojen
 yhteisyrityksen tulevista tehtävistä ja haasteista arvioinnin, johon
 yksityisosakkailla on tarvittaessa ollut mahdollisuus osallistua.
 4. Hallintoneuvosto voi
 komission ehdotuksesta, jossa otetaan edellä 3 kohdassa tarkoitettu
 arviointi huomioon, jatkaa toimitusjohtajan toimikautta kerran enintään
 neljällä vuodella.
 5. Toimitusjohtaja, jonka
 toimikautta on jatkettu, ei voi osallistua samaa tointa koskevaan
 valintamenettelyyn jatketun toimikauden päätyttyä.
 6. Toimitusjohtaja voidaan
 erottaa ainoastaan hallintoneuvoston komission ehdotuksesta, jonka tekemiseen
 yksityisosakkailla on tarvittaessa ollut mahdollisuus osallistua, tekemällä
 päätöksellä.
 9 –
 Toimitusjohtajan tehtävät
 1. Toimitusjohtaja vastaa
 biopohjaisten teollisuudenalojen yhteisyrityksen päivittäisestä johtamisesta hallintoneuvoston
 päätösten mukaisesti.
 2. Toimitusjohtaja on
 biopohjaisten teollisuudenalojen yhteisyrityksen laillinen edustaja. Hän vastaa
 toiminnastaan hallintoneuvostolle.
 3. Toimitusjohtaja toteuttaa
 biopohjaisten teollisuudenalojen yhteisyrityksen talousarvion.
 4. Toimitusjohtaja suorittaa
 riippumattomasti erityisesti seuraavat tehtävät:
 (å)
 laatii ja esittää hallintoneuvoston hyväksyttäväksi
 vuotuisen talousarvioesityksen, mukaan luettuna vastaava henkilöstötaulukko,
 josta käy ilmi väliaikaisten toimien määrä kussakin palkkaluokassa ja
 tehtäväryhmässä sekä sopimussuhteisen henkilöstön ja kansallisten
 asiantuntijoiden lukumäärä kokoaikaisina työntekijöinä ilmaistuna;
 (ä)
 laatii ja toimittaa hallintoneuvoston
 hyväksyttäväksi vuotuisen työsuunnitelman ja sitä vastaavat menoarviot;
 (ö)
 toimittaa hallintoneuvoston hyväksyttäväksi
 vuotuisen tilinpäätöksen;
 (aa) laatii ja toimittaa hallintoneuvoston hyväksyttäväksi vuotuisen
 toimintakertomuksen ja sitä vastaavan menoselvityksen;
 (bb) toimittaa hallintoneuvoston hyväksyttäväksi luettelon rahoitettaviksi
 valituista toimista;
 (cc) allekirjoittaa yksittäiset sopimukset ja päätökset;
 (dd) allekirjoittaa hankintasopimukset;
 (ee) toteuttaa biopohjaisten teollisuudenalojen yhteisyrityksen
 viestintäpolitiikkaa;
 (ff)
 organisoi, johtaa ja valvoo biopohjaisten teollisuudenalojen
 yhteisyrityksen toimintaa ja henkilöstöä tämän asetuksen 6 artiklan
 2 kohdassa säädetyn hallintoneuvoston siirtämän toimivallan rajoissa;
 (gg) ottaa käyttöön vaikuttavan ja tehokkaan sisäisen valvonnan järjestelmän
 ja varmistaa sen toiminnan sekä ilmoittaa hallintoneuvostolle kaikista sitä
 koskevista merkittävistä muutoksista;
 (hh) varmistaa, että riskinarviointi ja riskinhallinta toteutetaan;
 (ii)
 toteuttaa muita toimenpiteitä, jotka ovat tarpeen
 arvioitaessa biopohjaisten teollisuudenalojen yhteisyrityksen edistymistä sille
 asetettujen tavoitteiden saavuttamisessa;
 (jj)
 suorittaa muita hallintoneuvoston
 toimitusjohtajalle antamia tai delegoimia tehtäviä.
 5. Toimitusjohtaja perustaa
 ohjelmatoimiston, joka suorittaa toimitusjohtajan vastuulla kaikki tästä asetuksesta
 johtuvat tukitoimet. Ohjelmatoimisto koostuu biopohjaisten teollisuudenalojen
 yhteisyrityksen henkilöstöstä, ja sen tehtävänä on erityisesti:
 (kk)
 tarjota tukea tarvittavan kirjanpitojärjestelmän
 luomisessa ja hallinnoinnissa biopohjaisten teollisuudenalojen yhteisyrityksen
 varainhoitoa koskevien säännösten mukaisesti;
 (ll)
 hallinnoida ehdotuspyyntöjä vuotuisen
 työsuunnitelman mukaisesti samoin kuin sopimuksia ja päätöksiä, mihin kuuluu
 myös niiden koordinointi;
 (mm) tarjota
 osakkaille ja biopohjaisten teollisuudenalojen yhteisyrityksen muille elimille
 kaikki asiaankuuluva tieto ja tuki, joita ne tarvitsevat tehtäviensä
 hoitamiseen, sekä vastata näiden yksittäisiin pyyntöihin;
 (nn) toimia biopohjaisten teollisuudenalojen yhteisyrityksen elinten
 sihteeristönä ja avustaa hallintoneuvoston perustamia neuvoa-antavia ryhmiä.
 10 – Tieteellinen komitea
 1. Tieteellinen komitea koostuu
 enintään 10 jäsenestä. Se valitsee puheenjohtajan keskuudestaan.
 2. Tieteellisen komitean
 maailmanlaajuisesti tunnustetut asiantuntijajäsenet edustavat tasapainoisesti
 tiedeyhteisöjä, teollisuutta, pieniä ja keskisuuria yrityksiä, valtiosta
 riippumattomia järjestöjä ja sääntelyelimiä. Kokonaisuutena tieteellisen
 komitean jäsenten osaamisen ja asiantuntemuksen on katettava koko tekninen
 toimiala, jotta se voi antaa biopohjaisten teollisuudenalojen yhteisyritykselle
 tieteelliseen tietoon pohjautuvia suosituksia.
 3. Hallintoneuvosto laatii
 erityiset arviointiperusteet ja menettelyn tieteellisen komitean jäsenien
 valintaa varten ja nimittää tieteellisen komitean jäsenet. Hallintoneuvoston on
 otettava huomioon biopohjaisten teollisuudenalojen yhteisyrityksen valtioiden
 edustajien ryhmän mahdollisesti ehdottamat ehdokkaat.
 4. Tieteellinen komitea
 huolehtii seuraavista tehtävistä:
 (oo)
 antaa neuvoja siitä, mitä tieteellisiä painotuksia
 olisi käsiteltävä vuotuisissa työsuunnitelmissa;
 (pp) antaa neuvoja vuotuisessa toimintakertomuksessa kuvatuista
 tieteellisistä saavutuksista;
 5. Tieteellinen komitea
 kokoontuu vähintään kerran vuodessa. Kokoukset kutsuu koolle tieteellisen
 komitean puheenjohtaja.
 6. Tieteellinen komitea voi
 puheenjohtajansa suostumuksella kutsua muita henkilöitä kokouksiinsa.
 7. Tieteellinen komitea
 vahvistaa työjärjestyksensä.
 11 –
 Valtioiden edustajien ryhmä
 1. Biopohjaisten
 teollisuudenalojen valtioiden edustajien ryhmässä on yksi edustaja kustakin
 jäsenvaltiosta ja Horisontti 2020 -puiteohjelmaan assosioituneesta maasta.
 Valtioiden edustajien ryhmä valitsee puheenjohtajan keskuudestaan.
 2. Valtioiden edustajien ryhmä
 kokoontuu vähintään kerran vuodessa. Kokoukset kutsuu koolle sen puheenjohtaja.
 Toimitusjohtaja ja hallintoneuvoston puheenjohtaja tai heidän edustajansa
 osallistuvat näihin kokouksiin.
 Valtioiden edustajien ryhmän puheenjohtaja voi
 kutsua muita henkilöitä, erityisesti unionin alueviranomaisten edustajia,
 kansalaisyhteiskunnan edustajia tai pk-yritysten yhdistysten edustajia,
 osallistumaan tarkkailijoina ryhmän kokouksiin.
 3. Valtioiden edustajien ryhmä
 tarkastelee erityisesti seuraavia aiheita koskevia tietoja ja antaa lausuntoja
 niistä:
 (qq)
 ohjelmien edistyminen biopohjaisten
 teollisuudenalojen yhteisyrityksessä ja sen tavoitteiden saavuttaminen;
 (rr)
 strategisen suuntautumisen tarkistaminen;
 (ss)
 yhteydet Horisontti 2020 -puiteohjelmaan;
 (tt)
 vuotuiset työsuunnitelmat;
 (uu) pk-yritysten osallistuminen.
 4. Näiden lisäksi valtioiden
 edustajien ryhmä antaa biopohjaisten teollisuudenalojen yhteisyritykselle
 tietoja seuraavista asioista ja toimii niissä yhteisyrityksen yhteystahona:
 (vv)
 asiaan liittyvien kansallisten tai alueellisten
 tutkimus- ja innovointiohjelmien tilanne ja mahdollisten yhteistyöalojen
 kartoittaminen, muun muassa asiaankuuluvien teknologioiden käyttöönotossa;
 (ww) tiedonvälitystapahtumiin,
 teknisiin workshop-tapaamisiin ja viestinään liittyvät kansallisella tai
 alueellisella tasolla toteutetut erityistoimenpiteet;
 (xx) kansallisella tai alueellisella tasolla toteutetut biopohjaisten
 teollisuudenalojen yhteisen teknologia-aloitteen käyttöönottotoimiin liittyvät
 erityistoimenpiteet.
 5. Valtioiden edustajien ryhmä
 voi omasta aloitteestaan antaa suosituksia biopohjaisten teollisuudenalojen
 yhteisyritykselle teknisistä asioista sekä liikkeenjohdollisista ja
 rahoitukseen liittyvistä kysymyksistä, erityisesti jos tällaiset kysymykset
 vaikuttavat kansallisiin tai alueellisiin etuihin.
 Biopohjaisten teollisuudenalojen yhteisyritys
 ilmoittaa valtioiden edustajien ryhmälle tällaisten suositusten johdosta
 toteuttamistaan toimista.
 6. Valtioiden edustajien ryhmä
 vahvistaa työjärjestyksensä.
 12 -
 Rahoituslähteet
 1. Biopohjaisten
 teollisuudenalojen yhteisyrityksen rahoittavat yhteisesti unioni sekä muut
 osakkaat kuin unioni tai viimeksi mainittuihin kuuluvat oikeussubjektit erinä
 maksettavina rahoitusosuuksina sekä suorituksilla, jotka vastaavat niille
 epäsuorien toimien toteuttamisesta aiheutuvia kuluja, joita biopohjaisten teollisuudenalojen
 yhteisyritys ei korvaa.
 2. Biopohjaisten
 teollisuudenalojen yhteisyrityksen hallintomenot ovat enintään 60 miljoonaa
 euroa, ja ne katetaan yhtä suurilla unionin ja muiden osakkaiden kuin unionin
 vuosittaisilla rahoitusosuuksilla. Jos osaa hallintomenoihin osoitetuista
 osuuksista ei käytetä, ne voidaan käyttää biopohjaisten teollisuudenalojen
 yhteisyrityksen toimintakustannusten kattamiseen.
 3. Biopohjaisten
 teollisuudenalojen yhteisyrityksen toimintakustannukset katetaan
 (yy)
 unionin rahoitusosuudella;
 (zz)
 muiden osakkaiden kuin unionin rahoitusosuudella;
 (åå) muiden osakkaiden kuin unionin tai niihin kuuluvien oikeussubjektien
 luontoissuorituksilla, jotka vastaavat niille epäsuorien toimien
 toteuttamisesta aiheutuvia kuluja, vähennettynä biopohjaisten teollisuudenalojen
 yhteisyrityksen osuudella ja mahdollisella muulla unionin osuudella näihin
 kuluihin.
 4. Muiden osakkaiden kuin
 unionin rahoitusosuus edellä 3 lausekkeen b kohdassa tarkoitetuissa
 toimintakustannuksissa on vähintään 182,50 miljoonaa euroa tämän asetuksen
 1 artiklassa säädetyllä ajanjaksolla.
 5. Biopohjaisten
 teollisuudenalojen yhteisyrityksen talousarvioon kirjattavat varat koostuvat
 (ää)
 hallintomenoihin tarkoitetuista osakkaiden
 rahoitusosuuksista;
 (öö) toimintamenoihin tarkoitetuista osakkaiden rahoitusosuuksista;
 (aaa) kaikista
 biopohjaisten teollisuudenalojen yhteisyrityksen tuottamista tuloista;
 (bbb) kaikista
 muista rahoitusosuuksista, varoista ja tuloista.
 Kaikki osakkaiden biopohjaisten teollisuudenalojen
 yhteisyritykselle maksamista rahoitusosuuksista kertyvät korot katsotaan
 biopohjaisten teollisuudenalojen yhteisyrityksen tuloiksi.
 6. Kaikki biopohjaisten
 teollisuudenalojen yhteisyrityksen resurssit ja sen toiminta kohdennetaan tämän
 asetuksen 2 artiklassa esitettyjen tavoitteiden saavuttamiseen.
 7. Biopohjaisten
 teollisuudenalojen yhteisyritys omistaa kaiken tuottamansa omaisuuden tai
 omaisuuden, joka sille siirretään tämän asetuksen 2 artiklassa esitettyjen
 tavoitteiden saavuttamiseksi.
 8. Kulujen kattamisen jälkeen
 jäänyttä ylijäämää ei makseta biopohjaisten teollisuudenalojen yhteisyrityksen
 osakkaille, paitsi silloin kun biopohjaisten teollisuudenalojen yhteisyritys
 puretaan 20 lausekkeen nojalla.
 13 –
 Taloudelliset sitoumukset
 Biopohjaisten teollisuudenalojen
 yhteisyrityksen rahoitussitoumukset eivät saa ylittää käytettävissä olevia tai
 osakkaiden talousarviositoumusten mukaisia taloudellisia resursseja.
 14 –
 Varainhoitovuosi
 Varainhoitovuosi alkaa 1 päivänä
 tammikuuta ja päättyy 31 päivänä joulukuuta.
 15 –
 Toiminta- ja rahoitussuunnittelu
 1. Toimitusjohtaja esittää
 hallintoneuvostolle hyväksyttäväksi luonnoksen vuotuisesta työsuunnitelmasta,
 johon sisältyy yksityiskohtainen suunnitelma tutkimus- ja
 innovointitoiminnasta, hallintotoimista sekä niitä vastaavista tulevan vuoden
 menoarvioista. Työsuunnitelmaluonnokseen sisältyy myös arvio 12 lausekkeen
 3 kohdan c alakohdan mukaisesti maksettavien suoritusten arvosta.
 2. Kunkin vuoden vuotuinen
 työsuunnitelma hyväksytään edeltävän vuoden loppuun mennessä. Vuotuinen
 työsuunnitelma julkaistaan.
 3. Toimitusjohtaja laatii
 seuraavan vuoden vuotuisen talousarvioesityksen ja toimittaa sen
 hallintoneuvostolle hyväksyttäväksi.
 4. Hallintoneuvosto hyväksyy
 kunkin vuoden vuotuisen talousarvion edeltävän vuoden loppuun mennessä.
 5. Vuotuista talousarviota
 tarkistetaan Euroopan unionin talousarvioon sisältyvän unionin rahoitusosuuden
 huomioon ottamiseksi.
 16 – Toimintaa ja rahoitusta koskeva raportointi
 1. Toimitusjohtaja raportoi
 vuosittain hallintoneuvostolle tehtäviensä suorittamisesta biopohjaisten
 teollisuudenalojen yhteisyrityksen varainhoitoa koskevien säännösten
 mukaisesti.
 Toimitusjohtaja toimittaa kunkin vuoden helmikuun
 15 päivään mennessä hallintoneuvoston hyväksyttäväksi vuotuisen
 toimintakertomuksen biopohjaisten teollisuudenalojen yhteisyrityksen edeltävänä
 kalenterivuonna saavuttamasta edistymisestä etenkin kyseisen vuoden
 työsuunnitelman toteuttamisen suhteen. Kertomukseen sisältyy muun muassa
 tietoja seuraavista seikoista:
 (ccc)
 toteutetut tutkimus-, innovointi- ja muut toimet ja
 niitä vastaavat menot;
 (ddd) ehdotuspyynnöissä
 ehdotetut toimet osallistujatyypin mukaan (myös pk-yritykset) ja maittain
 eriteltynä;
 (eee) rahoitettavaksi
 valitut toimet osallistujatyypin mukaan (myös pk-yritykset) maittain eriteltynä
 sekä biopohjaisten teollisuudenalojen yhteisyrityksen rahoitusosuus
 yksittäisille osallistujille ja toimille.
 2. Kun hallintoneuvosto on
 hyväksynyt vuotuisen toimintakertomuksen, se julkaistaan.
 3. Biopohjaisten
 teollisuudenalojen yhteisyrityksen on toimitettava komissiolle vuosittain
 selvitys asetuksen (EU, Euratom) N:o 966/2012 60 artiklan 5 kohdan
 mukaisesti.
 4. Biopohjaisten
 teollisuudenalojen yhteisyrityksen tilit tarkastaa riippumaton tarkastuselin
 neuvoston asetuksen (EU, Euratom) N:o 966/2012 60 artiklan 5 kohdan
 mukaisesti.
 Tilintarkastustuomioistuin ei tarkasta
 biopohjaisten teollisuudenalojen yhteisyrityksen tilejä.
 17 –
 Sisäinen tarkastus
 Komission sisäisellä tarkastajalla on
 biopohjaisten teollisuudenalojen yhteisyritykseen nähden samat toimivaltuudet
 kuin komissioon nähden.
 18 –
 Osakkaiden korvausvastuu ja vakuutussuoja
 1. Osakkaiden korvausvastuu
 biopohjaisten teollisuudenalojen yhteisyrityksen veloista rajoittuu siihen
 osuuteen, jonka ne ovat jo maksaneet hallintomenoista.
 2. Biopohjaisten
 teollisuudenalojen yhteisyritys hankkii tarvittavan vakuutussuojan ja ylläpitää
 sitä.
 19 – Eturistiriidat
 1. Biopohjaisten
 teollisuudenalojen yhteisyrityksen ja sen elinten ja henkilöstön on
 toiminnassaan vältettävä kaikkia eturistiriitoja.
 2. Biopohjaisten
 teollisuudenalojen yhteisyrityksen hallintoneuvosto voi hyväksyä osakkaiden,
 elinten ja henkilöstön eturistiriitojen ehkäisemistä ja ratkaisemista koskevat
 säännöt. Näissä säännöissä määrätään hallintoneuvostossa olevien osakkaiden
 edustajien eturistiriitojen välttämisestä.
 20 –
 Yhteisyrityksen purkaminen
 1. Biopohjaisten
 teollisuudenalojen yhteisyritys puretaan tämän asetuksen 1 artiklassa
 määritellyn toimintakauden päättyessä.
 2. Purkamismenettely käynnistyy
 automaattisesti, jos komissio tai kaikki yksityiset osakkaat luopuvat
 osakkuudestaan biopohjaisten teollisuudenalojen yhteisyrityksessä.
 3. Biopohjaisten
 teollisuudenalojen yhteisyrityksen purkamiseen liittyviä menettelyjä varten
 hallintoneuvosto nimittää yhden tai useamman selvittäjän, jotka toimivat
 hallintoneuvoston tekemien päätösten mukaisesti.
 4. Biopohjaisten teollisuudenalojen
 yhteisyrityksen purkamisen yhteydessä sen varat käytetään kattamaan
 yhteisyrityksen vastuut sekä sen purkamisesta aiheutuvat menot. Mahdollinen
 ylijäämä jaetaan purkamisajankohtana osakkaina olevien kesken samassa suhteessa
 kuin ne ovat osallistuneet biopohjaisten teollisuudenalojen yhteisyrityksen
 rahoittamiseen. Tällainen unionille jaettu ylijäämä palautetaan unionin
 yleiseen talousarvioon.
 5. Jos biopohjaisten
 teollisuudenalojen yhteisyrityksen tekemän sopimuksen tai päätöksen taikka hankintasopimuksen
 kesto on biopohjaisten teollisuudenalojen yhteisyrityksen toimintakautta
 pidempi, sen asianmukaiseksi hoitamiseksi laaditaan erillismenettely.
 SÄÄDÖKSEEN
 LIITTYVÄ RAHOITUSSELVITYS
 1. PERUSTIEDOT
 EHDOTUKSESTA/ALOITTEESTA
 1.1. Ehdotuksen/aloitteen nimi
 Ehdotus neuvoston asetukseksi biopohjaisten
 teollisuudenalojen yhteisyrityksestä
 1.2. Toimintalohko(t)
 toimintoperusteisessa johtamis- ja budjetointijärjestelmässä (ABM/ABB)[34]
 Toimintalohko: Horisontti 2020 – tutkimuksen ja
 innovoinnin puiteohjelma
 Toiminto: Yhteiskunnalliset haasteet
 ”Elintarvikehuolto, kestävä maatalous, merien ja merenkulun tutkimus ja
 biotalous” ja Teollisuuden johtoasema “Kehitystä vauhdittava keskeinen
 teknologia (BIOKET)”
 1.3. Ehdotuksen/aloitteen luonne
 X Ehdotus/aloite liittyy uuteen toimeen.
 ̈ Ehdotus/aloite liittyy uuteen toimeen, joka perustuu
 pilottihankkeeseen tai valmistelutoimeen[35].
 ̈ Ehdotus/aloite liittyy käynnissä olevan toimen jatkamiseen.
 ̈ Ehdotus/aloite liittyy toimeen, joka on suunnattu uudelleen.
 1.4. Tavoite (Tavoitteet)
 1.4.1. Komission monivuotinen
 strateginen tavoite (monivuotiset strategiset tavoitteet), jonka (joiden)
 saavuttamista ehdotus/aloite tukee
 Perustetaan biopohjaisten teollisuudenalojen
 yhteisyritys uudeksi komission ja teollisuuden väliseksi tutkimus- ja
 innovointirahoituksen kumppanuusjärjestelmäksi.
 Järjestetään kilpailuun perustuvia ehdotuspyyntöjä
 sekä arvioidaan ja valitaan teollisuuden kanssa yhteisrahoitettaviksi
 tutkimusyhteistyöhankkeita, jotka toteutetaan jäsenvaltiossa tai Horisontti
 2020 -puiteohjelmaan assosioituneessa maassa yhdessä biopohjaisten
 teollisuudenalojen yhteisyritykseltä rahoitusta saavien tiedeyhteisöjen,
 pk-yritysten ja muiden kumppaneiden kanssa.
 1.4.2. Erityistavoite
 (erityistavoitteet) sekä toiminto (toiminnot) toimintoperusteisessa johtamis-
 ja budjetointijärjestelmässä
 (fff)
 demonstroidaan tekniikoita, joiden avulla
 eurooppalaisesta biomassasta saadaan uusia kemiallisia rakenneosia, uusia
 materiaaleja ja uusia kulutushyödykkeitä ja jotka korvaavat fossiilispohjaisten
 tuotantopanosten tarpeen;
 (ggg)
 kehitetään liiketoimintamalleja, jotka yhdistävät
 talouden toimijat koko arvoketjussa biomassan tuotannosta ja biojalostamoista
 aina biopohjaisten materiaalien, kemikaalien ja polttoaineiden kuluttajiin,
 muun muassa luomalla uusia monialaisia yhteyksiä ja tukemalla eri toimialojen
 välisiä keskittymiä; sekä
 (hhh)
 perustetaan edelläkävijöinä toimivia
 biojalostamoita, joissa käytetään biopohjaisten materiaalien, kemikaalien ja
 polttoaineiden teknologioita ja liiketoimintamalleja ja joiden kustannushyödyt
 ja suorituskyky tekevät niistä osoitettavasti kilpailukykyisiä
 fossiilispohjaisiin vaihtoehtoihin nähden.
 Toiminto
 (toiminnot) toimintoperusteisessa johtamis- ja budjetointijärjestelmässä
 (a)
 valvotaan ja seurataan biopohjaisten teollisuudenalojen
 yhteisyrityksen kanssa avustussopimuksen tehneiden hankkeiden rahoituksellista
 ja tieteellistä suoriutumista;
 (b)
 järjestetään biopohjaisten teollisuudenalojen
 yhteisyrityksen toiminnan kannalta tarpeelliset tarjouspyynnöt;
 (c)
 luodaan ja toteutetaan kaikki biopohjaisten
 teollisuudenalojen yhteisyritykseen liittyvät menettelytavat;
 (d)
 organisoidaan biopohjaisten teollisuudenalojen
 yhteisyrityksen tiedonlevitystoimet;
 (e)
 järjestetään kaikki muu biopohjaisten
 teollisuudenalojen yhteisyritykseen liittyvä toiminta.
 1.4.3. Odotettavissa olevat tulokset
 ja vaikutukset
 Selvitys siitä, miten
 ehdotuksella/aloitteella on tarkoitus vaikuttaa edunsaajien/kohderyhmän
 tilanteeseen
 Tutkimukseen osoitettujen yksityisten
 investointien merkittävä kasvu:
 –
 5 uutta rakenneosaa kemianteollisuudelle vuoteen
 2020 mennessä
 –
 50 uutta biopohjaista materiaalia vuoteen 2020
 mennessä
 –
 5 edelläkävijöinä toimivaa biojalostamoa vuoteen
 2020 mennessä
 Lyhyemmällä aikavälillä markkinoilla
 –
 30 uutta kulutushyödykettä vuoteen 2020 mennessä
 –
 10 uutta biopohjaista arvoketjua vuoteen 2020
 mennessä
 –
 laaja pk-yritysten osallistuminen.
 1.4.4. Tulos- ja
 vaikutusindikaattorit
 Selvitys siitä,
 millaisin indikaattorein ehdotuksen/aloitteen toteuttamista seurataan
 Biopohjaisten teollisuudenalojen yhteisyrityksen
 toteuttamisen seuraamiseksi laaditaan sarja määrällisiä ja laadullisia
 suorituskykyindikaattoreita (keskeiset suorituskykyindikaattorit). Näillä
 keskeisillä suorituskykyindikaattoreilla mitataan biopohjaisten
 teollisuudenalojen yhteisyrityksen vaikutusta EU:n kilpailukykyyn sekä
 biopohjaisia ja uusiutuvia energialähteitä käyttävän teollisuuden
 tutkimusympäristöön. Määrälliset indikaattorit mitataan laajassa mittakaavassa
 vertailevasti ja järjestelmällisesti, kun taas laadulliseen lähestymistapaan
 kuuluu tapaustutkimuksia ja teknisiä tarkastuksia. Keskeisiä
 suorituskykyindikaattoreita olisi tarkasteltava ennen yhteisyrityksen
 käynnistämistä edeltävinä vuosina vallinnutta tilannetta vasten, jotta voidaan
 arvioida täydentävät vaikutukset hankkeen elinkaaren ajalla.
 Biopohjaisten teollisuudenalojen yhteisyrityksen
 edistystä seurataan jatkuvasti sarjalla puolueettomasti todennettavia
 indikaattoreita, joihin kuuluu
 –
 julkisen (EU:n ja muiden) ja yksityisen rahoituksen
 seuranta;
 –
 täydentävyyden seuranta;
 –
 hankkeiden valinta ja rahoituksen jako;
 –
 tekninen seuranta hyvin määriteltyjä erityisiä
 ohjelman välitavoitteita vasten;
 –
 aikataulun noudattaminen;
 –
 markkinaosuuden kasvun määrällinen seuranta
 kohdesektoreilla;
 –
 pk-yritysten osallistumistaso ja uudemmista
 jäsenvaltioista olevien organisaatioiden osallistumisen taso;
 –
 ympäristömyötäisyyttä mittaavat indikaattorit.
 Hankkeen puolivälissä riippumattomat asiantuntijat
 tekevät yhteisyrityksestä arvioinnin komission puolesta. Arvioinnissa
 arvioidaan yhteisyrityksen laatua ja tehokkuutta sekä sen edistymistä kohti
 tavoitteiden saavuttamista ja suositetaan tarvittaessa ohjelman säätöä sekä
 tarvittaessa tarkastellaan myös lopettamisstrategiaa.
 1.5. Ehdotuksen/aloitteen
 perustelut
 1.5.1. Tarpeet, joihin
 ehdotuksella/aloitteella vastataan lyhyellä tai pitkällä aikavälillä
 Perustetaan yhteisyritys uudeksi komission ja
 teollisuuden väliseksi tutkimus- ja innovointirahoituksen
 kumppanuusjärjestelmäksi.
 Järjestetään kilpailuun perustuvia ehdotuspyyntöjä
 sekä arvioidaan ja valitaan teollisuuden kanssa yhteisrahoitettaviksi
 tutkimusyhteistyöhankkeita.
 Valvotaan ja seurataan biopohjaisten
 teollisuudenalojen yhteisyrityksen kanssa avustussopimuksen tehneiden
 hankkeiden rahoituksellista ja tieteellistä suoriutumista.
 Luodaan ja toteutetaan kaikki biopohjaisten
 teollisuudenalojen yhteisyritykseen liittyvät menettelytavat, kuten
 varainhoidon valvonnan menettelyt.
 Organisoidaan biopohjaisten teollisuudenalojen
 yhteisyrityksen tiedonlevitystoimet.
 Järjestetään kaikki muu biopohjaisten teollisuudenalojen
 yhteisyritykseen liittyvä toiminta.
 1.5.2. EU:n osallistumisesta saatava
 lisäarvo
 EU:n tason koordinointi on tärkeää kehitettäessä
 biopohjaista teollisuutta, sillä biopohjaisten teollisuudenalojen arvoketjujen
 luominen edellyttää yhteyksien luomista vahvasti maa- ja metsätalouteen
 kytköksissä olevien alojen sidosryhmien ja sellaisten sidosryhmille välille,
 joilla on vankka teknologinen ja teollinen perusta. Ne eivät välttämättä toimi
 samalla alueella tai samassa jäsenvaltiossa, mikä voi entisestään hankaloittaa
 jo ennestään monimutkaista tilannetta.
 1.5.3. Vastaavista toimista saadut
 kokemukset
 Useat jäsenvaltioiden tai alueiden pienimuotoiset
 aloitteet ovat osoittaneet, että onnistunut biotalouden kehittäminen on
 erittäin riippuvainen tehokkaasta valtioiden rajat ylittävästä yhteistyöstä.
 Tämä näkyy esimerkiksi IARin ja Wagralimin tai LIB2021:n ja BE-BASICin
 kaltaisten kansallisten ja alueellisten biotalouden klustereiden lisääntyneessä
 yhteistyössä. Tällainen alueiden ja klustereiden välinen yhteistyö näyttää ensi
 näkemältä lupaavalta, mutta ongelmana ovat usein erot rahoituksen suuruudessa
 ja rahoitusta koskevissa säännöissä.
 1.5.4. Yhteensopivuus muiden
 kyseeseen tulevien välineiden kanssa ja mahdolliset synergiaedut
 Mahdollisesti yhteensopiva sekä Horisontti 2020
 -ohjelman että rakennerahastojen linjausten kanssa TTK-toimien ja erityisesti
 innovoinnin tukemiseksi. Olisi harkittava uusia oikeudellisia puitteita,
 suunnittelumekanismeja ja osallistumista koskevia toimintamalleja. Horisontti
 2020 -puiteohjelman rahoitustoimien ja jäsenvaltioiden ja alueiden rahastojen
 välinen synergia voisi olla mahdollista. Julkisen ja yksityisen sektorin
 kumppanuus on avainasemassa tutkimus- ja innovointitoiminnan yhdistämisessä
 älykkään erikoistumisen strategian mukaisiin alueellisiin klustereihin. Siksi
 se voi osaltaan helpottaa näiden rahoituslähteiden yhdistämistä ja lisätä
 toiminnan tehokkuutta. Myös synergiat käyttöönottotoimissa ovat mahdollisia
 sellaisten uusien rahoitusvälineiden käyttöönottamiseksi, kuin Euroopan
 investointipankin riskinjaon rahoitusväline (RSFF).
 1.6. Toiminnan ja sen
 rahoitusvaikutusten kesto
 X Ehdotuksen/aloitteen mukaisen toiminnan
 kesto on rajattu.
 X Ehdotuksen/aloitteen mukainen toiminta
 alkaa 1.1.2014 ja päättyy 31.12.2024.
 X Rahoitusvaikutukset alkavat 1.1.2014 ja
 päättyvät 31.12.2020 (maksusitoumusmäärärahat)
 X Rahoitusvaikutukset alkavat 1.1.2014 ja
 päättyvät 31.12.2024 (maksumäärärahat)
 ̈ Ehdotuksen/aloitteen mukaisen toiminnan kestoa ei ole rajattu.
 Käynnistysvaihe alkaa vuonna VVVV ja päättyy
 vuonna VVVV,
 minkä jälkeen toteutus täydessä laajuudessa.
 1.7. Hallinnointitapa
 (hallinnointitavat)[36]
 ̈ Komissio hallinnoi suoraan
 ̈ toimeenpanovirastojen kautta
 ̈ hallinnointi yhteistyössä jäsenvaltioiden kanssa
 X välillinen hallinnointi, jossa
 talousarvion toteuttamistehtäviä on siirretty
 ̈ kansainvälisille järjestöille ja niiden erityisjärjestöille
 (tarkennettava)
 ̈ Euroopan investointipankille
 X varainhoitoasetuksen 209 artiklassa
 tarkoitetuille elimille
 ̈ julkisoikeudellisille elimille
 ̈ sellaisille julkisen palvelun tehtäviä hoitaville
 yksityisoikeudellisille elimille, jotka antavat riittävät rahoitustakuut;
 ̈ jäsenvaltion yksityisoikeuden mukaisille elimille, joille on
 annettu tehtäväksi julkisen ja yksityisen sektorin kumppanuuden täytäntöönpano
 ja jotka antavat riittävät rahoitustakuut;
 ̈ henkilöille, joille on annettu tehtäväksi toteuttaa
 SEU-sopimuksen V osaston mukaisia yhteisen ulko- ja turvallisuuspolitiikan
 erityistoimia ja jotka nimetään asiaa koskevassa perussäädöksessä.
 2. HALLINNOINTI
 2.1. Seuranta- ja
 raportointisäännöt
 Ilmoitetaan
 sovellettavat aikavälit ja edellytykset
 Biopohjaisten teollisuudenalojen yhteisyritystä
 valvotaan välikontaktien kautta sekä yhtiöjärjestyksen 6 ja 16 lausekkeen
 mukaisesti.
 2.2. Hallinnointi- ja
 valvontajärjestelmä
 2.2.1. Sisäinen valvontakehys
 Komission
 valtuutettu tulojen ja menojen hyväksyjä varmistaa, että biopohjaisten
 teollisuudenalojen yhteisen teknologia-aloitteen yhteisyritykseen sovellettavat
 säännöt ovat täysin varainhoitoasetuksen 60 ja 61 artiklan vaatimusten
 mukaiset. Biopohjaisten teollisuudenalojen yhteisen teknologia-aloitteen
 yhteisyrityksen erilaisilla seurantajärjestelyillä, kuten hallintoneuvoston
 jäsenyydellä, sekä raportointijärjestelyillä varmistetaan, että komission yksiköt
 täyttävät vastuuvelvollisuutta koskevat vaatimukset sekä kollegioon että
 budjettivallan käyttäjään nähden.
 Biopohjaisten
 teollisuudenalojen yhteisen teknologia-aloitteen yhteisyrityksen sisäisen
 valvonnan puitteiden perustana ovat
 –
 sellaisten sisäisen valvonnan standardien täytäntöönpano, jotka antavat
 vähintään vastaavat takeet kuin komission sisäisen valvonnan standardit;
 –
 menettelyt parhaiden hankkeiden valitsemiseksi riippumattoman arvioinnin avulla
 sekä niiden muuttamiseksi oikeudellisiksi välineiksi;
 –
 hankkeen ja sopimusten hallinnointi jokaisen hankkeen koko elinkaaren ajan;
 –
 kaikkien hakemusten ennakkotarkastus, tilintarkastuslausuntojen pyytäminen ja
 kustannuslaskentamenetelmien ennakkotarkastukset mukaan luettuina;
 –
 hakemuksista poimitun otoksen jälkikäteen tapahtuvat tarkastelut osana
 Horisontti 2020 -ohjelman jälkikäteistarkastuksia;
 –
 hankkeen tulosten tieteellinen arviointi.
 Otetaan
 käyttöön erilaisia toimenpiteitä biopohjaisten teollisuudenalojen yhteistä
 teknologia-aloitetta toteuttavan yhteisyrityksen toiminnan luonteesta johtuvien
 eturistiriitariskien vähentämiseksi. Tällaisia toimenpiteitä ovat muun muassa
 se, että komissiolla ja teollisuuden edustajilla on saman verran ääniä
 hallintoneuvostossa ja se, että hallintoneuvosto valitsee toimitusjohtajan
 komission ehdotuksen perusteella, sekä henkilöstön riippumattomuus,
 riippumattomien asiantuntijoiden julkaistujen valintaperusteiden mukaisesti
 suorittamat arvioinnit yhdessä muutoksenhakumekanismien kanssa sekä edellytys
 kaikkien sidonnaisuuksien täydellisestä ilmoittamisesta. Eettisten ja
 organisatoristen arvojen laatiminen, jota komissio valvoo, on yksi yhteistä
 teknologia-aloitetta toteuttavan yhteisyrityksen keskeisistä tehtävistä.
 2.2.2. Valvonnan kustannukset ja
 hyödyt
 Komission
 sisäisellä tarkastajalla on yhteisyritykseen nähden samat toimivaltuudet kuin
 komissioon nähden. Hallintoneuvosto voi lisäksi tarvittaessa toteuttaa
 tarvittavat toimenpiteet yhteisyrityksen sisäisen tarkastuksen yksikön
 perustamiseksi.
 Tulojen
 ja menojen hyväksyjänä biopohjaisten teollisuudenalojen yhteistä
 teknologia-aloitetta toteuttavan yhteisyrityksen toimitusjohtajan edellytetään
 ottavan käyttöön kustannustehokkaan sisäisen valvonta- ja
 hallinnointijärjestelmän. Hänen on raportoitava komissiolle käyttöön otetusta
 sisäisen valvonnan kehyksestä.
 Komissio
 seuraa, osana Horisontti 2020 -puiteohjelman kattavia jälkikäteistarkastuksia,
 väärinkäytösten riskiä myöhemmin määriteltävän raportointijärjestelmän kautta
 sekä biopohjaisten teollisuudenalojen yhteisestä teknologia-aloitteesta
 EU-rahoitusta saaviin tahoihin kohdistuvien jälkikäteistarkastusten tulosten
 avulla.
 Perustettavassa
 valvontajärjestelmässä on otettava huomioon sekä EU-rahoitusten saajien että
 lainsäätäjän vahva näkemys siitä, että kahden prosentin virherajassa
 pitäytymisestä aiheutuva valvontataakka on kasvanut liian suureksi. Tästä
 aiheutuu vaara, että unionin tutkimusohjelmasta tulee vähemmän houkutteleva,
 mikä vaikuttaisi kielteisesti unionin tutkimukseen ja innovointiin.
 Helmikuun
 4. päivänä 2011 kokoontunut Eurooppa-neuvosto totesi päätelmissään seuraavaa:
 ”Jotta parhaiden tutkijoiden ja innovatiivisimpien yritysten olisi helpompi
 ottaa käyttöön tutkimuksen, teknologian kehittämisen ja innovoinnin
 edistämiseen tarkoitettuja EU:n välineitä, on ratkaisevan tärkeää, että niitä
 yksinkertaistetaan erityisesti sopimalla asiaankuuluvien laitosten välisestä
 uudesta tasapainosta luottamuksen ja valvonnan sekä riskien ottamisen ja
 riskien välttämisen välillä” (ks. EUCO 2/1/11 REV1, Bryssel 8. maaliskuuta
 2011).
 Euroopan
 parlamentti kannattaa tutkimuspuiteohjelmien yksinkertaistamisesta
 11. marraskuuta 2010 antamassaan päätöslauselmassa (P7_TA(2010)0401)
 suurempaa virheriskiä tutkimusrahoituksessa ja ”on huolissaan siitä, että
 seitsemännen puiteohjelman nykyinen järjestelmä ja käytännön toteuttaminen
 keskittyvät liiaksi valvontaan, jolloin menetetään resursseja, osallistuminen
 vähenee ja tutkimusmahdollisuuksista tulee vähemmän houkuttelevia, sekä toteaa
 huolestuneena, että nykyisellä nollariskitoleranssin järjestelmällä pyritään
 pikemminkin välttämään riskejä kuin hallitsemaan niitä.”
 Sidosryhmät
 ja toimielimet ovat näin ollen yhtä mieltä siitä, että virhetason ohella olisi
 otettava huomioon erinäisiä tavoitteita ja intressejä, erityisesti
 tutkimuspolitiikan onnistuminen, kansainvälinen kilpailukyky ja tieteen
 huippuosaaminen. Samaan aikaan on olemassa selkeä tarve hallinnoida
 talousarviota tehokkaasti ja toimivasti ja ehkäistä petoksia ja tuhlausta.
 Kuten
 edellä todettiin, komissio seuraa osana Horisontti 2020 -puiteohjelman kattavia
 jälkikäteistarkastuksia väärinkäytösten riskiä myöhemmin määriteltävän
 raportointijärjestelmän kautta sekä biopohjaisten teollisuudenalojen yhteisestä
 teknologia-aloitteesta EU-rahoitusta saaviin tahoihin kohdistuvien jälkikäteistarkastusten
 tulosten avulla.
 2.2.3. Odotettu väärinkäytösten riski
 Kuten
 komissio ilmoitti Horisontti 2020 -puiteohjelman rahoitusselvityksessä, sen
 lopullisena tavoitteena on rajoittaa jäännösvirheet alle kahteen prosenttiin
 kokonaismenoista ohjelman keston aikana. Tätä varten se on ottanut käyttöön
 useita yksinkertaistamistoimenpiteitä. Edellä esitetyt muut tavoitteet samoin
 kuin tarkastusten kustannukset on kuitenkin otettava huomioon.
 Koska
 osallistumissäännöt biopohjaisten teollisuudenalojen yhteisen
 teknologia-aloitteen toteuttamiseksi perustettuun yhteisyritykseen ovat
 pohjimmiltaan samat kuin ne, joita komission käyttää ja koska yhteisyrityksen
 edunsaajajoukon riskiprofiili on samanlainen kuin komission edunsaajien,
 voidaan olettaa, että virhetaso on sama kuin komission tutkimuksen ja
 innovoinnin Horisontti 2020 -puiteohjelmassa asettama taso, eli sellainen, joka
 antaa riittävät takeet siitä, että virheriski on monivuotisella menokaudella
 vuosittain 2–5 prosenttia. Lopullisena tavoitteena on jäännösvirhetaso,
 joka on mahdollisimman lähellä kahta prosenttia monivuotisten ohjelmien
 päättyessä, kun kaikkien tarkastusten, korjausten ja
 takaisinperintätoimenpiteiden rahoitusvaikutukset on otettu huomioon.
 Horisontti
 2020 -ohjelmaa koskevan säädöksen rahoitusselvityksessä on täydelliset tiedot
 osallistuja koskevasta odotetusta virheasteesta.
 2.3. Toimenpiteet petosten ja
 sääntöjenvastaisuuksien ehkäisemiseksi
 Komissio
 varmistaa, että biopohjaisten teollisuudenalojen yhteisen teknologia-aloitteen
 toteuttamiseksi perustettu yhteisyritys soveltaa petostentorjuntamenettelyjä
 hallinnointiprosessin kaikissa vaiheissa. Horisontti 2020 -pakettiin kuuluville
 ehdotuksille on tehty arviointi, jossa on arvioitu alttius petoksille, minkä
 lisäksi on arvioitu suojaamistoimenpiteiden vaikutuksia. Ehdotetuilla
 toimenpiteillä pitäisi kaiken kaikkiaan olla myönteinen vaikutus petosten
 torjuntaan, koska niissä painotetaan enemmän riskinarviointiin perustuvia
 tarkastuksia ja tehostetaan tieteellistä arviointia ja valvontaa.
 Komissio
 varmistaa, että asianmukaiset toimenpiteet on otettu käyttöön sen takaamiseksi,
 että tämän asetuksen mukaisesti rahoitettavia toimia toteutettaessa unionin
 taloudellisia etuja suojataan petoksia, lahjontaa ja muuta laitonta toimintaa
 ehkäisevillä toimenpiteillä, tehokkailla tarkastuksilla ja, jos
 sääntöjenvastaisuuksia havaitaan, perimällä aiheettomasti maksetut määrät
 takaisin sekä soveltuvin osin käyttämällä tehokkaita, oikeasuhteisia ja ennalta
 ehkäiseviä seuraamuksia.
 Komissio
 varmistaa, että sen yksiköiden tekemä yhteistyö biopohjaisten
 teollisuudenalojen yhteisen teknologia-aloitteen yhteisyrityksen kanssa
 petoksiin ja väärinkäytöksiin liittyvissä kysymyksissä on tehokasta.
 Tilintarkastustuomioistuimella
 on valtuudet tehdä kaikkien unionilta tästä ohjelmasta rahoitusta saaneiden
 edunsaajien, toimeksisaajien ja alihankkijoiden osalta asiakirjoihin perustuvia
 ja paikalla suoritettavia tarkastuksia.
 Euroopan
 petostentorjuntavirasto, jäljempänä 'OLAF', voi asetuksessa (Euratom, EY) N:o
 2185/96 säädettyjen menettelyjen mukaisesti tehdä niihin talouden toimijoihin
 kohdistuvia paikalla suoritettavia todentamisia ja tarkastuksia, joille on
 suoraan tai välillisesti myönnetty asianomaista rahoitusta, selvittääkseen,
 onko avustussopimukseen tai -päätökseen taikka unionin rahoitusta koskevaan
 sopimukseen liittynyt unionin taloudellisia etuja vahingoittavia petoksia,
 lahjontaa tai muuta laitonta toimintaa.
 3. EHDOTUKSEN/ALOITTEEN
 ARVIOIDUT RAHOITUSVAIKUTUKSET
 3.1. Kyseeseen tulevat
 monivuotisen rahoituskehyksen otsakkeet ja menopuolen budjettikohdat
 ·
 Uudet perustettaviksi esitetyt budjettikohdat
 Monivuotisen
 rahoituskehyksen otsakkeiden ja budjettikohtien mukaisessa järjestyksessä.
 Moniv. rahoituskehyksen otsake || Budjettikohta || Määrärahalaji || Rahoitusosuudet
 Otsake 1 a: Kasvua ja työllisyyttä edistävä kilpailukyky || JM/EI-JM || EFTA-mailta || ehdokasmailta || kolmansilta mailta || varainhoitoasetuksen 18 artiklan 1 kohdan aa alakohdassa tarkoitetut rahoitusosuudet
 1 a || 08 02 07 32 – Yhteiskunnalliset haasteet – Biopohjaisten teollisuudenalojen yhteinen teknologia-aloite || JM || KYLLÄ || KYLLÄ || KYLLÄ || KYLLÄ
 Biopohjaisten teollisuudenalojen
 yhteisyrityksen vuotuisen talousarvion maksusitoumus- ja maksumäärärahat
 rahoitetaan seuraavasti:
 - 08.020201 Johtoasema nanoteknologian, kehittyneiden
 materiaalien, bioteknologian ja kehittyneiden valmistus- ja
 prosessointimenetelmien aloilla: 15 %
 - 08.020302 Elintarviketurvan parantaminen,
 kestävän maatalouden kehittäminen, merien ja merenkulun tutkimus ja biotalous:
 85 %
 Vuosittainen rahoitustuki budjettikohtaa
 kohden esitetään seuraavassa taulukossa:
 milj. euroa (kolmen
 desimaalin tarkkuudella)
 Budjettikohta || 2014 || 2015 || 2016 || 2017 || 2018 || 2019 || 2020 || Yht.
 08.020201 Johtoasema nanoteknologian, kehittyneiden materiaalien, bioteknologian ja kehittyneiden valmistus- ja prosessointimenetelmien aloilla || 7,793 || 30,314 || 24,411 || 20,768 || 21,318 || 21,529 || 23,867 || 150,000
 08.020302 Elintarviketurvan parantaminen, kestävän maatalouden kehittäminen, merien ja merenkulun tutkimus ja biotalous || 44,162 || 171,782 || 138,332 || 117,685 || 120,803 || 121,998 || 135,238 || 850,000
 Yhteensä || 51,955 || 202,096 || 162,743 || 138,453 || 142,121 || 143,527 || 159,105 || 1 000,000
 3.2. Arvioidut vaikutukset
 menoihin
 3.2.1. Yhteenveto arvioiduista
 vaikutuksista menoihin
 Monivuotisen rahoituskehyksen otsake || 1 a || Otsake 1 a: Kasvua ja työllisyyttä edistävä kilpailukyky Budjettikohta: 08 02 07 32 – Yhteiskunnalliset haasteet – Biopohjaisten teollisuudenalojen yhteinen teknologia-aloite
 milj. euroa (kolmen
 desimaalin tarkkuudella)
 Biopohjaisten teollisuudenalojen yhteisyritys || || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Vuodet 2021–2024 || YHTEENSÄ
 Osasto 1 – Henkilöstömenot || Sitoumukset || (1) || 0,498 || 0,651 || 0,664 || 0,678 || 0,691 || 0,705 || 3,745 || 0 || 7,632
 Maksut || (2) || 0,498 || 0,651 || 0,664 || 0,678 || 0,691 || 0,705 || 0,719 || 3,026 || 7,632
 Osasto 2  Infrastruktuuri ja hallinnosta johtuvat menot || Sitoumukset || (1a) || 1,457 || 1,445 || 1,579 || 1,775 || 1,930 || 1,822 || 2,36 || 0 || 12,368
 Maksut || (2a) || 1,457 || 1,445 || 1,579 || 1,775 || 1,930 || 1,822 || 1,292 || 1,068 || 12,368
 Osasto 3 – Toimintamenot || Sitoumukset || (3a) || 50,000 || 200,000 || 160,500 || 136,000 || 139,500 || 141,000 || 153,.000 || 0 || 980,000
 Maksut || (3b) || 0 || 130,000 || 94,660 || 95,680 || 106,996 || 119,776 || 216,444 || 216,444 || 980,000
 Biopohjaisten teollisuudenalojen yhteisyrityksen määrärahat YHTEENSÄ || Sitoumukset || =1+1a +3a || 51,955 || 202,096 || 162,743 || 138,453 || 142,121 || 143,527 || 159,105 || 0 || 1.000,000
 Maksut || =2+2a +3b || 1,955 || 132,096 || 96,903 || 98,133 || 109,617 || 122,303 || 218,455 || 220,538 || 1.000,000
 Biopohjaisten teollisuudenalojen yhteisyritys
 perustuu teollisuuden kanssa jaettuun kustannuspohjaan.
 Monivuotisen rahoituskehyksen otsake: || 1 a || ”Hallintomenot”
 || || || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Vuodet 2021–2024 || YHTEENSÄ
 PO: RTD || ||
  Henkilöresurssit || 0,393 || 0,400 || 0,408 || 0,417 || 0,425 || 0,433 || 0,441 || pm || 2,917
  Muut hallintomenot || 0 || 0 || 0 || 0 || 0 || 0 || 0 || 0 || 0
 PO RTD YHTEENSÄ || Määrärahat || 0,393 || 0,400 || 0,408 || 0,417 || 0,425 || 0,433 || 0,441 || pm || 2,917
 Monivuotisen rahoituskehyksen OTSAKKEESEEN 1 a kuuluvat määrärahat YHTEENSÄ || (Sitoumukset yhteensä = maksut yhteensä) || 0,393 || 0,400 || 0,408 || 0,417 || 0,425 || 0,433 || 0,441 || pm || 2,917
 || || || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Vuodet 2021-2024 || YHTEENSÄ
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 52,348 || 202,496 || 163,151 || 138,870 || 142,546 || 143,960 || 159,546 || || 1.002,917
 Maksut || 2,348 || 132,496 || 97,311 || 98,550 || 110,042 || 122,736 || 218,896 || 220,538 || 1.002,917
 3.2.2. Arvioidut vaikutukset
 biopohjaisten teollisuudenalojen yhteisyrityksen määrärahoihin
 ̈ Ehdotus/aloite ei edellytä toimintamäärärahoja.
 X Ehdotus/aloite edellyttää
 toimintamäärärahoja seuraavasti:
 Tavoitteet ja tuotokset ò || || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuodet 2020–2024 || Yht.
 || || || ||
 Tyyppi[37] || Keskimääräiset kustannukset || Lukumäärä || Kustannus || Lukumäärä || Kustannus || Lukumäärä || Kustannus || Lukumäärä || Kustannus || Lukumäärä || Kustannus || Lukumäärä || Kustannus || Lukumäärä || Kustannukset ||
 ERITYISTAVOITE 1[38] Täysin uusien rakenneosien kehittäminen demonstraatiolaajuudessa kemianteollisuudelle ja niiden validointi || || || || || || || || || || || || || || ||
 - Tuotos: viisi uutta rakenneosaa kemianteollisuudelle || Rakenneosat || 30,000 || || 22,000 || || 75,000 || || 57,500 || || 52,000 || || 50,000 || || 50,000 || || 83,000 || 389,500
 Välisumma erityistavoite 1 || || 22,000 || || 75,000 || || 57,500 || || 52,000 || || 50,000 || || 50,000 || || 83,000 || 389,500
 ERITYISTAVOITE 2 Uusien biopohjaisten materiaalien kehittäminen || || || || || || || || || || || || || || ||
 - Tuotos: 50 uutta biopohjaista materiaalia || Materiaalit || 2,500 || || 9,000 || || 35,000 || || 36,500 || || 24,000 || || 27,000 || || 29,500 || || 36,000 || 197,000
 Välisumma erityistavoite 2 || || 9,000 || || 35,000 || || 36,500 || || 24,000 || || 27,000 || || 29,500 || || 36,000 || 197,000
 ERITYISTAVOITE 3 Uusien markkinaläheisten kulutushyödykkeiden esittely || || || || || || || || || || || || || || ||
 - Tuotos: 30 uutta kulutushyödykettä || Tuotteet || 2,500 || || 10,000 || || 21,500 || || 21,500 || || 15,500 || || 17,500 || || 19,000 || || 31,500 || 136,500
 Välisumma erityistavoite 3 || || 10,000 || || 21,500 || || 21,500 || || 15,500 || || 17,500 || || 19,000 || || 31,500 || 136,500
 ERITYISTAVOITE 4 Edelläkävijöinä toimivien biojalostamoiden perustaminen || || || || || || || || || || || || || || ||
 - Tuotos: viisi biojalostamoa || Jalostamot || 25,000 || || 19,000 || || 70,000 || || 47,000 || || 51,000 || || 53,000 || || 51,000 || || 65,000 || 356,000 ||
 Välisumma erityistavoite 4 || || 19,000 || || 70,000 || || 47,000 || || 51,000 || || 53,000 || || 51,000 || || 65,000 || 356,000 ||
 ERITYISTAVOITE 5 Uusien biopohjaisten arvoketjujen luominen || || || || || || || || || || || || || || ||
 - Tuotos: 10 uutta biopohjaista arvoketjua || Biopohjaiset arvoketjut || 4,000 || || 7,500 || || 16,000 || || 15,500 || || 11,000 || || 9,500 || || 9,000 || || 15,000 || 83,500 ||
 Välisumma erityistavoite 5 || || 7,500 || || 16,000 || || 15,500 || || 11,000 || || 9,500 || || 9,000 || || 15,000 || 83,500 ||
 || || || || || || || || || || || || || || ||
 KUSTANNUKSET YHTEENSÄ || 67,500 || 217,500 || 178,000 || 153,500 || 157,000 || 158,500 || 230,500 || 1.162,500 ||
 EU:n tuki toimintakustannuksiin on yhteensä
 980 miljoonaa euroa.
 3.2.3. Arvioitu vaikutus henkilöstöön
 3.2.3.1. Yhteenveto biopohjaisten
 teollisuudenalojen yhteisyrityksestä
 ̈ Ehdotus/aloite ei edellytä hallintomäärärahoja.
 X Ehdotus/aloite edellyttää
 hallintomäärärahoja seuraavasti:
 Henkilöstön määrä
 (kokoaikaiseksi muutettuna)[39]
 || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Vuosi 2021 || Vuosi 2022 || Vuosi 2023 || Vuosi 2024*
 Virkamiehet (AD-ura-alue) || 2 || 2 || 2 || 2 || 2 || 2 || 2 || 2 || 2 || 2 || 2
 Virkamiehet (AST-ura-alue) || 2 || 2 || 2 || 2 || 2 || 2 || 2 || 2 || 2 || 2 || 2
 Sopimussuhteiset toimihenkilöt || 12 || 18 || 18 || 18 || 18 || 18 || 18 || 18 || 18 || 18 || 18
 Väliaikaiset toimihenkilöt || || || || || || || || || || ||
 Kansalliset asiantuntijat || || || || || || || || || || ||
 YHTEENSÄ || 16 || 22 || 22 || 22 || 22 || 22 || 22 || 22 || 22 || 22 || 22
 *Mikäli yhteistä teknologia-aloitetta ei uusita,
 henkilöstömäärää vähennetään tämän mukaisesti asteittaisen käytöstäpoiston
 aikana (vuoden 2020 jälkeen) rahoitussitoumukset huomioon ottaen. Taulukossa
 esitetään henkilöstön määrä enimmäisskenaariossa.
 milj. euroa (kolmen desimaalin tarkkuudella)
 || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Vuosi 2021 || Vuosi 2022 || Vuosi 2023 || Vuosi 2024
 Virkamiehet (AD-ura-alue) || 0,216 || 0,220 || 0,224 || 0,229 || 0,233 || 0,238 || 0,243 || 0,247 || 0,252 || 0,257 || 0,263
 Virkamiehet (AST-ura-alue) || 0,216 || 0,220 || 0,224 || 0,229 || 0,233 || 0,238 || 0,243 || 0,247 || 0,252 || 0,257 || 0,263
 Sopimussuhteiset toimihenkilöt || 0,564 || 0,863 || 0,880 || 0,898 || 0,916 || 0,934 || 0,953 || 0,972 || 0,991 || 1,011 || 1,031
 Väliaikaiset toimihenkilöt || || || || || || || || || || ||
 Kansalliset asiantuntijat || || || || || || || || || || ||
 YHTEENSÄ || 0,996 || 1,303 || 1,328 || 1,356 || 1,382 || 1,410 || 1,439 || 1,466 || 1,495 || 1,525 || 1,557
 3.2.3.2. Henkilöstöresurssien arvioitu
 tarve vastaavassa pääosastossa (tutkimuksen PO)
 - Ehdotus/aloite ei edellytä
 henkilöresursseja.
 X Ehdotus/aloite edellyttää
 henkilöresursseja seuraavasti:
 Arvio ilmoitetaan lukumäärinä
 || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020*
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt)
 XX 01 01 01 (päätoimipaikka ja komission edustustot EU:ssa) || || || || || || ||
 XX 01 01 02 (edustustot EU:n ulkopuolella) || || || || || || ||
 08 01 05 01 (epäsuora tutkimustoiminta) || 3 || 3 || 3 || 3 || 3 || 3 || 3
 10 01 05 01 (suora tutkimustoiminta) || || || || || || ||
  Ulkopuolinen henkilöstö (kokoaikaiseksi muutettuna)[40]
 XX 01 02 01 (kokonaismäärärahoista katettavat sopimussuhteiset toimihenkilöt, kansalliset asiantuntijat ja vuokrahenkilöstö) || || || || || || ||
 XX 01 02 02 (sopimussuhteiset toimihenkilöt, paikalliset toimihenkilöt, kansalliset asiantuntijat, vuokrahenkilöstö ja nuoremmat asiantuntijat EU:n ulkopuolisissa edustustoissa) || || || || || || ||
 XX 01 04 yy[41] || –päätoimipaikassa[42] || || || || || || ||
 – EU:n ulkop. edustustoissa || || || || || || ||
 XX 01 05 02 (epäsuora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) || || || || || || ||
 10 01 05 02 (suora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) || || || || || || ||
 Muu budjettikohta (tarkennettava) || || || || || || ||
 YHTEENSÄ || 3 || 3 || 3 || 3 || 3 || 3 || 3
 *
 Vuoden 2020 jälkeisen ajan henkilöstömäärästä päätetään myöhemmässä vaiheessa.
 Henkilöresurssien tarve katetaan toimen
 hallinnointiin jo osoitetulla pääosaston henkilöstöllä ja/tai pääosastossa
 toteutettujen henkilöstön uudelleenjärjestelyjen tuloksena saadulla
 henkilöstöllä sekä tarvittaessa sellaisilla lisäresursseilla, jotka toimea
 hallinnoiva pääosasto voi saada käyttöönsä vuotuisessa määrärahojen
 jakomenettelyssä talousarvion puitteissa.
 Kuvaus henkilöstön
 tehtävistä:
 Virkamiehet ja väliaikaiset toimihenkilöt || Kuten esitettynä biopohjaisten teollisuudenalojen yhteisyrityksen yhtiöjärjestyksen 4 ja 6 lausekkeessa.
 Ulkopuolinen henkilöstö || Ei koske tätä ehdotusta.
 Kokoaikaiseksi muunnetun henkilöstön
 kustannusten laskentamenetelmä olisi sisällytettävä liitteen 3 osaan.
 Henkilöstöresurssien
 arvioitu tarve biopohjaisten teollisuudenalojen yhteisyrityksessä[43]
 ̈ Ehdotus/aloite ei edellytä henkilöresursseja.
 X Ehdotus/aloite edellyttää
 henkilöresursseja seuraavasti:
 a. Monivuotisen rahoituskehyksen 2014–2020
 määrärahoista rahoitettavien henkilöresurssien arvioitu tarve
 Arvio ilmoitetaan lukumäärinä
 || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020*
  Henkilöstötaulukkoon sisältyvät virat/toimet (väliaikaiset toimihenkilöt)
 || || || || || || ||
 08 02 07 32 – Yhteiskunnalliset haasteet – Biopohjaisten teollisuudenalojen yhteinen teknologia-aloite || || || || || || ||
 Virkamiehet (AD-ura-alue) || 2 || 2 || 2 || 2 || 2 || 2 || 2
 Virkamiehet (AST-ura-alue) || 2 || 2 || 2 || 2 || 2 || 2 || 2
  Ulkopuolinen henkilöstö (kokoaikaiseksi muutettuna)[44]
 08 02 07 32 – Yhteiskunnalliset haasteet – Biopohjaisten teollisuudenalojen yhteinen teknologia-aloite || || || || || || ||
 Väliaikaiset toimihenkilöt || || || || || || ||
 Sopimussuhteiset toimihenkilöt || 12 || 18 || 18 || 18 || 18 || 18 || 18
 Kansalliset asiantuntijat || || || || || || ||
 Vuokrahenkilöstö || || || || || || ||
 YHTEENSÄ || 16 || 22 || 22 || 22 || 22 || 22 || 22
 * Ajanjakso 2021–2024
 ks. taulukko 3.2.3.1
 Kuvaus henkilöstön
 tehtävistä:
 Virkamiehet ja väliaikaiset toimihenkilöt || Kuten esitettynä biopohjaisten teollisuudenalojen yhteisyrityksen yhtiöjärjestyksen 4 ja 6 lausekkeessa.
 Ulkopuolinen henkilöstö || Kuten esitettynä biopohjaisten teollisuudenalojen yhteisyrityksen yhtiöjärjestyksen 4 ja 6 lausekkeessa.
 Kokoaikaiseksi muunnetun henkilöstön
 kustannusten laskentamenetelmä olisi sisällytettävä liitteen 3 osaan.
 3.2.4. Yhteensopivuus nykyisen
 monivuotisen rahoituskehyksen kanssa
 X Ehdotus/aloite on nykyisen
 monivuotisen rahoituskehyksen (2014–2020) mukainen.
 ̈ Ehdotus/aloite edellyttää rahoituskehyksen asianomaisen
 otsakkeen rahoitussuunnitelman muuttamista.
 Selvitys rahoitussuunnitelmaan tarvittavista
 muutoksista, mainittava myös kyseeseen tulevat budjettikohdat ja määrät
 ̈ Ehdotus/aloite edellyttää joustovälineen varojen käyttöön
 ottamista tai monivuotisen rahoituskehyksen tarkistamista[45].
 Selvitys tarvittavista toimenpiteistä,
 mainittava myös kyseeseen tulevat rahoituskehyksen otsakkeet, budjettikohdat ja
 määrät
 3.2.5. Ulkopuolisten tahojen
 osallistuminen rahoitukseen
 ̈ Ehdotuksen/aloitteen rahoittamiseen ei osallistu ulkopuolisia tahoja.
 X Ehdotuksen/aloitteen rahoittamiseen
 osallistuu ulkopuolisia tahoja seuraavasti (arvio):
 Määrärahat, milj. euroa (kolmen desimaalin
 tarkkuudella)
 || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 -2024 || Yhteensä
 Rahoitukseen osallistuva taho – käteissuoritus hallintomenoihin || 1,955 || 2,096 || 2,243 || 2,453 || 2,621 || 2,527 || 6,105 || 20,000
 Rahoitukseen osallistuva taho – käteissuoritus toimintamenoihin* || 17,500 || 17,500 || 17,500 || 17,500 || 17,500 || 17,500 || 77,500 || 182,500
 Yhteisrahoituksella katettavat määrärahat YHTEENSÄ || 19,455 || 19,596 || 19,743 || 19,953 || 20,121 || 20,027 || 83,605 || 202,500
 Toimintamenoissa teollisuuden
 käteissuoritusten osuus on vähintään 182,5 miljoonaa euroa.
 Yhteisyrityksen
 muiden osakkaiden kuin unionin kokonaisrahoitusosuudesta määrätään
 biopohjaisten teollisuudenalojen yhteisyritystä koskevan neuvoston asetuksen
 4 artiklassa.
 3.3. Arvioidut vaikutukset
 tuloihin
 X Ehdotuksella/aloitteella ei ole
 vaikutuksia tuloihin.
 [1] COM(2012) 79.
 [2] Aluepolitiikan pääosasto (2012): Connecting Smart and
 Sustainable Growth through Smart Specialisation: A practical guide for ERDF
 managing authorities.
 [3] COM(2012)
 60.
 [4] COM(2012)
 582.
 [5] COM(2013) [...]
 [6] CDR1112-2012.
 [7] Tutkimuksessa (joka on määrä julkaista vuoden 2013
 lopussa) tutkitaan kuluttajien tietämystä ja tiedotuksen avoimuutta
 tarkastelemalla sitä, pystyvätkö kuluttajat tekemään tietoon perustuvia
 valintoja. Tutkimuksen odotetaan johtavan suosituksiin huoltoasemilla
 käytettävien polttoaineiden merkintöjen parantamisesta ja yhdenmukaistamisesta
 kaikissa EU:n jäsenvaltioissa. Tutkimuksessa käsitellään myös eri
 polttoaineiden saatavuutta, vähittäismyyjiä ja vähittäismyyntihintoja.
 [8] COM(2012)
 60 ja SEC(2012) 11.
 [9] OECD
 (2009): The bioeconomy to 2030: Designing a Policy Agenda.
 [10] Festel,
 G. (2011): Presentation at the 4th Annual European Forum for Industrial
 Biotechnology & The Biobased Economy, Amsterdam, 20.10.2011.
 [11] WEF (2010): The future of Industrial Biorefineries.
 [12] OECD (2009): The bioeconomy to 2030: Designing a Policy
 Agenda.
 [13] COM(2012)
 582.
 [14] Bloomberg: New Energy Finance (2010) Next-generation
 ethanol and biochemicals: What's in it for Europe.
 [15] Nykyhinnoin.
 [16] EUVL [...] [Euroopan parlamentin lausunto].
 [17] Euroopan talous- ja sosiaalikomitean lausunto [EUVL [...].
 [18] EUVL L 412, 30.12.2006, s. 1.
 [19] EUVL L 400, 30.12.2006, s. 86.
 [20] EUVL [...] [Horisontti 2020 -puiteohjelma].
 [21] EUVL [...] [erityisohjelma, Horisontti 2020].
 [22] KOM(2010) 2020 lopullinen.
 [23] COM(2012) 60.
 [24] COM(2012) 582 final.
 [25] KOM(2007) 860 lopullinen.
 [26] EUVL [...] [Horisontti 2020 -puiteohjelma].
 [27] EYVL L 362, 31.12.2012, s. 1.
 [28] EUVL L 298, 26.10.2012, s. 1.
 [29] EYVL 56, 4.3.1968, s. 1.
 [30] EYVL L 136, 31.05.1999, s. 1.
 [31] EYVL L 292, 15.11.1996, s. 2-5.
 [32] EYVL L 136, 31.5.1999, s. 15.
 [33] EYVL L 145, 31.5.2001, s. 43.
 [34] ABM: toimintoperusteinen johtaminen; ABB:
 toimintoperusteinen budjetointi.
 [35] Sellaisina kuin nämä on määritelty varainhoitoasetuksen
 54 artiklan 2 kohdan a ja b alakohdassa.
 [36] Kuvaukset eri hallinnointitavoista ja viittaukset
 varainhoitoasetukseen ovat saatavilla budjettipääosaston verkkosivuilla
 osoitteessa http://www.cc.cec/budg/man/budgmanag/budgmanag_en.html.
 [37] Tuotokset ovat tuloksena olevia tuotteita ja palveluita
 (esim. rahoitettujen opiskelijavaihtojen määrä tai rakennetut tiekilometrit).
 [38] Kuten kuvattu kohdassa 1.4.2. ”Erityistavoitteet”.
 [39] Varainhoitoasetuksen 209 artiklan mukaisten julkisen ja
 yksityisen sektorin kumppanuuksien ollessa kyseessä taulukko esitetään
 tiedotustarkoituksessa.
 [40] Sopimussuhteiset toimihenkilöt, paikalliset toimihenkilöt,
 kansalliset asiantuntijat ja vuokrahenkilöstö (‘Intérimaire’).
 [41] Toimintamäärärahoista katettavan ulkopuolisen henkilöstön
 enimmäismäärä (entiset BA-budjettikohdat).
 [42] Etenkin rakennerahastot, Euroopan maaseudun kehittämisen
 maatalousrahasto (maaseuturahasto) ja Euroopan kalatalousrahasto.
 [43] Varainhoitoasetuksen 209 artiklan mukaisten julkisen ja
 yksityisen sektorin kumppanuuksien ollessa kyseessä tämä kohta esitetään
 tiedotustarkoituksessa.
 [44] Sopimussuhteiset toimihenkilöt, paikalliset toimihenkilöt,
 kansalliset asiantuntijat ja vuokrahenkilöstö (‘Intérimaire’).
 [45] Katso toimielinten sopimuksen 19 ja 24 kohta.